လုပ်သား ဖူလုံရေးငွေ အလွဲသုံးစားပြုသည့် လုပ်ငန်းရှင် သုံးဦးကို တရားစွဲမည် - Yangon Media Group\nရန်ကုန်၊ ဧပြီ ၃ဝ\nအလုပ်သမားများ၏ ဖူလုံရေးထည့်ဝင်ငွေကို ဌာနသို့ပေးသွင်းခြင်းမရှိဘဲ အလွဲသုံးစားပြုသည့် လုပ်ငန်းရှင်သုံးဦးကို တရားစွဲဆိုရန်ပြင်ဆင်နေကြောင်းသိရသည်။ ယင်းလုပ်ငန်းရှင်သုံးဦးသည် ရန်ကုန်တိုင်းဒေသကြီးမှပင်ဖြစ် ပြီး အလုပ်ရှင်၏ထည့်ဝင်ငွေသုံးရာခိုင်နှုန်းကိုထည့်သွင်းရန်ပျက်ကွက်သည့်အပြင် အလုပ်သမားများ၏ ထည့်ဝင်ငွေနှစ်ရာခိုင်နှုန်းကိုပါ ဌာနသို့ပေးသွင်းခြင်းမရှိသည့်အတွက် လူမှုဖူလုံရေးဥပဒေအရ တရားစွဲဆိုနိုင်ရေး ဆောင်ရွက်နေကြောင်း လူမှုဖူလုံရေးအဖွဲ့ ထံမှ ဧပြီ ၃ဝရက်က သိရသည်။\n”ထည့်ဝင်ကြေးသွင်းဖို့ပျက်ကွက်တဲ့အလုပ်ရှင်တွေ အတော်များတယ်။ အခုတရားစွဲဆိုတာက လုံးဝညှိလို့မရတဲ့ လုပ်ငန်းရှင် သုံးဦးကို တရားစွဲဆိုဖို့ပြင်ဆင်နေတာပါ။ အဲဒီသုံးဦးရဲ့ ဌာနကို ပေးသွင်းဖို့ ပျက်ကွက်ငွေက စိစစ်နေတယ်ပေါ့နော်။ ခန့်မှန်းဆိုရင် ကျပ်သိန်း ၂၇ဝဝ ဝန်းကျင်လောက်တော့ရှိမယ်”ဟု ညွှန်ကြားရေးမှူးချုပ် ဦးမောင်မောင်အေးက ပြောသည်။ နိုင်ငံတော်၏မူအရ ကြွေးကျန်မရှိရေးဆောင်ရွက်ရန် ဦးတည်ထားခြင်းဖြစ်သည့်အတွက် ကြွေးကျန်များကိုရရှိအောင် ဆောင်ရွက်ရမည်ဖြစ်ပြီး ယခုလုပ်ငန်းရှင်သုံးဦးအပြင် ထည့်ဝင်ကြေးပေး ရန်ကျန်ရှိနေသည့်လုပ်ငန်းရှင်များကိုမူ သတ်မှတ်ကာလထိ စောင့်ဆိုင်း၍ ဖူလုံရေးရုံးချုပ်အနေဖြင့် ညှိနှိုင်းခြင်းတွေ့ဆုံဆွေးနွေးခြင်း၊ အသိပညာပေးမှုများလုပ်ဆောင်လျက်ရှိကာ နောက်ဆုံး မပေးနိုင်ဟုဆိုလာပါက တရားဥပဒေအရ ဆောင်ရွက်သွားရမည်သာဖြစ် ကြောင်း ၎င်းက ပြောသည်။\n”တချို့အလုပ်ရှင်တွေက ခေါင်းပုံဖြတ်တယ်။ ကိုယ့်ဆီမှာ အလုပ်သမား ၁ဝဝ ရှိတာကို ၁ဝဝ လုံးမပြဘဲ ၅ဝ လောက်ပဲပြပြီး တော့ ကျန် ၅ဝ လောက်ကသွင်းရမှန်းမသိဘူး။ အဲဒီလိုမျိုး ခေါင်း ပုံဖြတ်တာတစ်မျိုး၊ အလုပ်သမား ၁ဝဝ လုံးစီကပိုက်ဆံကောက်ပြီး အပြည့်မသွင်းဘူး။ ၅ဝ လောက်ပဲ သွင်းတာမျိုးကတစ်မျိုး။ အဲဒီလို မျိုးစစ်ဆေးတွေ့ရှိရင် အလုပ်ရှင်က အဲဒီလိုလုပ်ရင်ပုဒ်မ ၄၂ဝ ပဲ။ လိမ်တာပဲ။ အရေးယူမယ်။ နောက်တစ်ခုက အလုပ်သမားက ကိုယ်တိုင်သွင်းရမှာကိုမသွင်းရင်လည်းတာဝန်ရှိတယ်။ ဥပဒေကို ချိုးဖောက်ရင်ချိုးဖောက်သလို အရေးယူခံရမှာဖြစ်တယ်”ဟု ရန်ကုန် တိုင်းဒေသကြီး အလုပ်သမားဝန်ကြီး ဦးဇော်အေးမောင်က ပြောသည်။ အထက်ပါဖြစ်ရပ်များအပြင် ထည့်ဝင်ကြေးမပေးသွင်းသည့် စက်ရုံအလုပ်ရုံများစွာကျန်ရှိနေပြီး ဖူလုံရေးကြေးမထည့်ဝင်ထားသည့် လုပ်ငန်းများအတွင်း လုပ်သားထိခိုက်မှုရှိသည်ဟု တိုင်ကြားလာပါက အလုပ်သမားအကျိုးခံစားခွင့်နှင့် ထည့်ဝင်ကြေးငွေကို ပြစ်ဒဏ်အဖြစ် အလုပ်ရှင်ကပေးလျော်ရမည်ဖြစ်ကြောင်း သိရသည်။\nကိုယ့်အတွက် ကာရိုက်တာက အရမ်းအရေးကြီးတယ်၊ အနုပညာကြေးက အရေးမကြီးဘူး - လိုင်လာခန်း\nထိုင်းမြောက်ပိုင်း သစ်တောအတွင်း ဝန်ထမ်းအိမ်ရာ ဆောက်လုပ်မှု ချင်းမိုင်မြို့ခံများ ဆန္ဒပြ\nရန်ကုန်တိုင်းဒေသကြီး စာကြည့်တိုက် ဥပဒေမူကြမ်းအပေါ် သုံးသပ်ပြီး တွေ့ရှိချက်များကို လွှတ်တော?\nလက်ရှိ ပို့ကုန်ဈေးကွက်ကို ထိန်းသိမ်းပြီး ဈေးကွက်အသစ်များ ရှာဖွေ ထိုးဖောက်ရန် အစိုးရနှင??\nMyanmar Idol Final ရောက် ဖြိုးမြတ်အောင်၏ ဟင်္သာတခေတ္တ အပြန်ခရီး ပြည်သူများ သောင်းသောင်းဖြဖြ ကြိုဆို\nမြန်မာနေရှင်နယ် လိဂ်ပြိုင်ပွဲတွင် ထုတ်ပယ်၊ ဖျက်သိမ်းခဲ့သည့် အသင်းများ ရှိသော်လည်း ဇန်နဝါရ


LokaChantha: October 2009\n….. မြတ်စွာဘုရား၏ အဆုံးအမ အကျဉ်းချုပ် ဟောရမှာပဲ။\nမြတ်စွာဘုရားက တရားဟောတာဟာ ဘာအတွက်လဲလို့ဆိုတော့ သတ္တဝါတွေ အိုခြင်း၊ နာခြင်း၊ သေခြင်း ကင်းတဲ့ နိဗ္ဗာန်ကို ရောက်အောင်လို့ ဟောတော်မူတယ်။\nသတ္တဝါတွေ မအိုရအောင်၊ မနာရအောင်၊ မသေရအောင် အိုခြင်း နာခြင်း သေခြင်း ကင်းတဲ့ တရားကို ရအောင် ကျင့်နိုင်ဖို့ ဟောတော်မူခဲ့တယ်။\nတရားနာတဲ့ပုဂ္ဂိုလ်တွေမှာလဲ အဲဒါဟာ ရည်ရွယ်ရင်း အရင်းခံပဲ။\nဒိပြင်ဟာတွေက လိုရင်း မဟုတ်ဘူး။ အိုခြင်း နာခြင်း သေခြင်း ကင်းဖို့ရာက အရေးအကြီးဆုံးပဲတဲ့။\nအရေးမကြီးဘူးလား။ (အရေးကြီးပါတယ် ဘုရား)\nဘယ်သူမှ မအိုချင်ကြဘူး။ မအိုအောင်လို့ နုနုပျိုပျို ပုဂ္ဂိုလ်တွေက မိမိကိုယ်ကလေးကို ယုယုယယနဲ့ ပြုပြင်ပြီး နေကြတယ်။ ဒါပေမယ်လို့ အသက်အရွယ်ကြီးလာတော့ အိုတော့တာပဲ။ အဖွားကြီးတွေ အဖိုးကြီးတွေ မြင်မကောင်းအောင်လို့ကို အိုသွားကြတာပါပဲ။\nမကျန်းမမာ နာဖျားမှုလဲ ကင်းအောင်လို့ ကျန်းမာရေး ဂရုစိုက်ပြီးတော့ နေကြတယ်။ ဒါပေမယ်လို့ တချိန်ကျတော့ မကျန်းမမာတွေလဲ ဖြစ်တာပဲ။ ဒုက္ခတွေ ရောက်ကြရတယ်။ ဘယ်သူမှ မသေချင်ကြဘူး။ သေချင်တဲ့ ပုဂ္ဂိုလ် ရှိပါ့မလား။ (မရှိပါဘူး ဘုရား)\nသေရမှာ ကြောက်စရာ ကောင်းတယ်။ မနက်ဖန် သေရမယ်၊ သဘက်ခါ သေရမယ်၊ အဲဒီလို သတင်းများ ကြားရလို့ရှိရင်သာ ကြောက်တာပေါ့။ တချို့ ရောဂါဝေဒနာတွေ ရှိတယ်။ ဆရာဝန်တွေက ဒီရောဂါကို ကုလို့ ရမှာ မဟုတ်ဘူး၊ တစ်လခံမယ်၊ နှစ်လခံမယ် စသည်ဖြင့် မှန်းပြီးတော့ ပြောထားတယ်။ ကြောက်ကြပါတယ်။ အများအားဖြင့် မပြောဘဲနဲ့ ဒီအတိုင်းပဲ ကုပါလို့ ဆရာဝန်တွေက အားပေးပြီးတော့ လွှတ်ထားတာပဲ များတယ်။ အဲဒီလို ပြောလို့ သေရတော့မယ်ဆိုတာ သိရင် အင်မတန် ကြောက်ကြတာပဲ။ ဒီဘဝသာ မဟုတ်ဘူး။ ဘဝတိုင်း ဘဝတိုင်း ဒီလို သေကြမှာတွေ ကြောက်စရာချည်းပဲ။ အဲဒီလို မသေဘဲနဲ့နေရင်တော့ ကောင်းတယ်။ ဘယ်တော့မှ မသေဘူးဆိုရင်ဖြင့် မကောင်းဘူးလား။ (ကောင်းပါတယ် ဘုရား)\nဘယ်တော့မှ မအိုဘူး မနာဘူး မသေဘူးဆိုရင် ကောင်းတယ်။\nအဲဒီလို မအို မနာ မသေတဲ့တရားကို ရဖို့ရာ မြတ်စွာဘုရားက ဟောခဲ့တယ်။\nနာတဲ့ပုဂ္ဂိုလ်တွေ မအို မနာ မသေတဲ့တရား ဘယ်လိုကျင့်ရမယ်၊ ဘယ်လို အားထုတ်ရမယ်ဆိုတာ နားလည်ဖို့ ဒါအရေးအကြီးဆုံးပဲ။ အဲဒါအတွက်ပဲ တရားနာကြရတာ။\nတချို့က ဒီလိုမဟုတ်ဘဲနဲ့ အသံကောင်းကောင်းလေး နာကြတယ်။ သီချင်းဆိုပြီးဟောတာလဲ နာတာ ရှိတယ်။ ဒီရွာ(ဆိတ်ခွန်ရွာ)တော့ ရောက်လား မရောက်လား မသိဘူး။ သီချင်းဆိုပြီး ဟောတာတွေလဲ တချို့က နာကြ၊ တရားပွဲလုပ်ပြီး ကျင်းပကြတယ်။ အဲဒါ တော်တော် နေရာမကျတာပဲ။ ရွှေဘိုတော့ ရောက်ကုန်ကြပြီတဲ့။ ဒီရွာတော့ ရောက်ပုံ မရဘူး။ သီချင်းဆိုတဲ့တရား ရောက်ဖူးသလား။ (မရောက်ဖူးပါ ဘုရား)။ တော်တာပေါ့။\nလူကြီးလူကောင်းတွေလုပ်ပြီး တရားပွဲကျင်းပရာမှာ သီချင်းဆိုတဲ့တရားကို နားထောင်ရအောင် လုပ်ရင် မတော်တဲ့ ဥစ္စာကြီးပဲ။\nတရားပွဲဆိုတာ မြတ်စွာဘုရား ဟောတဲ့ တရားတော် နားလည်ပြီးတော့ ကျင့်ဖို့ရာပဲ။\n(ရွှေဘိုမြို့၊ ဆိတ်ခွန်ရွာတွင် ၁၃၃၉ ခု တပေါင်းလပြည့်နေ့ည၌ ကျေးဇူးတော်ရှင် မဟာစည်ဆရာတော်ဘုရားကြီး ဟောကြားတော်မူသော “အမှတ်ရစေ သိလျက်နေ တရားတော်”မှ ကောက်နုတ်ချက်)\n၂၀၀၄ ခု နိုဝင်ဘာလတွင် ပထမအကြိမ်ထုတ်ဝေသော ညောင်ကန်အေးဆရာတော် အရှင်ဣန္ဒက စုစည်းတင်ပြသည့် “ကျေးဇူးတော်ရှင် မဟာစည်ဆရာတော်ဘုရားကြီး ဆိတ်ခွန်ရွာတွင် ဟောကြားအပ်သော မဟာစည်ပုံတော်ဗိမာန် အနုမောဒနာ သြဝါဒတရားတော် (မဟာစည်ဆရာတော် ရာပြည့်အထိမ်းအမှတ်)”၊ စာ ၁၀၉-၁၁၂\nPosted by LokaChantha at 5:32 PM No comments:\n၁။ မိမိကိုယ်တိုင်လည်း ထိုအသံ၌ သာယာပြီး တဏှာကို ပွားစေတတ်ခြင်း။\n၂။ ဣနြေ္ဒနုသော သူတပါးကိုလည်း ထိုအသံ၌ သာယာပြီး တဏှာကို ပွားစေတတ်ခြင်း။\n၃။ ဣနြေ္ဒကြီးသော လူကြီးလူကောင်း၊ ဆရာတော် သမားတော်အပေါင်းက ကဲ့ရဲ့တတ်ခြင်း။\n၄။ သီချင်းသံ မပါပါအောင်၊ နားထောင်၍ မကောင်းကောင်းအောင် အသံရှည်ကြီး ဆွဲပြီး အသံလုပ်၍ ဟောသော ဓမ္မကထိကမှာ တည်ကြည်ခြင်း မရှိဘဲ သမာဓိလည်း ပျက်တတ်ခြင်း။\n၅။ နောင်လာနောက်သားများလည်း ထိုနည်းကို အကောင်းမှတ်ပြီး အတုလိုက်တတ်ခြင်း။\nပထမကျော်ပြန် အရှင်ဓမ္မတိဏ္ဏ၏ စံပြ ဝိသုဒ္ဓါရုံတရားပေါင်းချုပ်၊ စာ-၉၃၂\n၂၀၀၁ ခု နိုဝင်ဘာလ၊ ဒုတိယအကြိမ်ထုတ်\nPosted by LokaChantha at 5:41 PM No comments:\nပြည်ထောင်စုမြန်မာနိုင်ငံတော် ဆဋ္ဌအကြိမ် နိုင်ငံတော် သံဃမဟာနာယကအဖွဲ့ (၄၇)ပါးစုံညီ အဋ္ဌမအစည်းအဝေး၌ မိန့်ကြားတော်မူအပ်သော သဘာပတိ ဥက္ကဋ္ဌ အဘိဓဇမဟာရဋ္ဌဂုရု၊ အဘိဓဇအဂ္ဂမဟာသဒ္ဓမ္မဇောတိက၊ အဂ္ဂမဟာပဏ္ဍိတ မကွေးမြို့ မဟာဝိသုတာရာမတိုက်သစ် ဆရာတော် ဘဒ္ဒန္တကုမာရ မဟာထေရ်မြတ်၏ သာရဏီယသြဝါဒကထာ -\n၁၃၇၁ ခုနှစ်၊ ဝါဆိုလဆန်း ၆-ရက် (၂၇-၆-၂၀၀၉) စနေနေ့\nဆဋ္ဌအကြိမ် နိုင်ငံတော် သံဃမဟာနာယကအဖွဲ့ (၄၇)ပါးစုံညီ အဋ္ဌမအစည်းအဝေးသို့ သာသနာတော် သန့်ရှင်း တည်တံ့ ပြန့်ပွားရေးကို အလေးဂရုပြုကာ ကြွရောက်တော်မူလာကြသော နိုင်ငံတော် သံဃမဟာနာယကအဖွဲ့ဝင် ဆရာတော် အရှင်မြတ်တို့ ဘုရား။\nဆရာတော် အရှင်မြတ်တို့ ကိုယ်၏ ကျန်းမာခြင်း၊ စိတ်၏ ချမ်းသာခြင်းနှင့် ပြည့်စုံတော်မူကြလျက် ဗုဒ္ဓမြတ်စွာ သာသနာတော်မြတ်ကြီး သန့်ရှင်း စင်ကြယ်အောင်၊ အရှည်ခံ၍ တည်တံ့အောင်၊ စည်ပင်ပြန့်ပွား ထွန်းကားတိုးတက်အောင် ဆောင်ရွက်တော်မူနိုင်ကြပါစေဟု အာသီသ ပတ္ထနာပြုလျက် နှုတ်ခွန်းဆက်စကား ရှေးဦးစွာ လျှောက်ထားပါသည် ဘုရား။\nနိုင်ငံတော် သံဃမဟာနာယကအဖွဲ့ဝင် ဆရာတော်အရှင်မြတ်တို့ဘုရား။\nဆရာတော်အရှင်မြတ်တို့နှင့် ယခုလို လေးလတစ်ကြိမ် မျက်နှာစုံညီ တွေ့ဆုံကြ၍ သာသနာရေးရာ အဖြာဖြာသော ကိစ္စတို့ကို လျှောက်ထား တင်ပြ ဆွေးနွေး တိုင်ပင်ခွင့်ရသည့်အတွက် နှစ်သက်အားရ ရွှင်လန်းဝမ်းမြောက်ရပါသည် ဘုရား။\nနိုင်ငံတော် သံဃမဟာနာယကအဖွဲ့ဝင် ဆရာတော်အရှင်မြတ်တို့ဘုရား -\n“ဒွေ မာ ဘိက္ခဝေ ပရိသာ။ ကတမာ ဒွေ ? ပရိသာကသဋော စ ပရိသာမဏ္ဍော စ” (အံ၊ ၁၊ ၇၂) စသည်ဖြင့် အနှစ်ကင်း၍ သိမ်ဖျင်းသော အမှိုက်သရိုက်နှင့်တူသော ‘ကသဋ’ပရိသတ်နှင့် ကြည်လင်သော ‘မဏ္ဍ’ပရိသတ်ဟူ၍ ပရိသတ်နှစ်မျိုးကို မြတ်စွာဘုရား ဟောကြားတော်မူခဲ့ပါသည် ဘုရား။\nချစ်သဖြင့် မလားအပ်သောအရာသို့ လားခြင်း ဆန္ဒာဂတိ၊\nမုန်းသဖြင့် မလားအပ်သောအရာသို့ လားခြင်း ဒေါသာဂတိ၊\nတွေဝေသဖြင့် (မသိနားမလည်သဖြင့်) မလားအပ်သောအရာသို့ လားခြင်း မောဟာဂတိ၊\nကြောက်သဖြင့် မလားအပ်သောအရာသို့ လားခြင်း ဘယာဂတိ ဟူသော အဂတိလေးပါးသို့ လိုက်ကုန်၏။\nဤပရိသတ်သည် အနှစ်ကင်း၍ သိမ်ဖျင်းသော အမှိုက်သရိုက်နှင့်တူသော ကသဋပရိသတ် မည်ပါသည်။\nဆန္ဒာဂတိ၊ ဒေါသာဂတိ၊ မောဟာဂတိ၊ ဘယာဂတိ ဟူသော အဂတိလေးပါးသို့ မလိုက်ကုန်။\nဤပရိသတ်သည် အနှစ်ရှိ၍ ကြည်လင်သော မဏ္ဍပရိသတ် မည်ပါသည် ဘုရား။\nဤပရိသတ်နှစ်မျိုးတို့တွင် အနှစ်ရှိ၍ ကြည်လင်သော မဏ္ဍပရိသတ်သည် မြတ်၏ ဟု မြတ်စွာဘုရား ဟောကြားတော်မူခဲ့ပါသည် ဘုရား။\nဆရာတော် အရှင်မြတ်တို့ ဘုရား -\nဘုရားတပည့်တော်တို့၏ နိုင်ငံတော် သံဃမဟာနာယကအဖွဲ့ကြီးသည် နိုင်ငံတော်တစ်ဝန်းလုံးရှိ ဗုဒ္ဓဘာသာဝင် ရဟန်းရှင်လူ အားလုံးတို့၏ ယုံကြည်ကိုးစား အားထားရသော အမြင့်ဆုံး အဖွဲ့ကြီး ဖြစ်ပါသည်။\nထို့ကြောင့် မြတ်စွာဘုရား ဟောကြားတော်မူအပ်သော ပရိသတ်နှစ်မျိုးတို့တွင် အနှစ်ကင်း၍ သိမ်ဖျင်းသော အမှိုက်သရိုက်နှင့်တူသော ကသဋပရိသတ်မျိုး မဖြစ်စေဘဲ၊\nအနှစ်ရှိ၍ ကြည်လင်သော မြတ်သော မဏ္ဍပရိသတ်မျိုး ဖြစ်အောင် သတိဆောင်တော်မူကြပါရန် သာသနာ့အရေး မျှော်တွေးလျက် လျှောက်ထားပါသည် ဘုရား။\nဆရာတော်အရှင်မြတ်တို့ ဘုရား -\nထို့ပြင် “ဒွေ မာ ဘိက္ခဝေ ပရိသာ။ ကတမာ ဒွေ ? အဓမ္မဝါဒိနီ စ ပရိသာ၊ ဓမ္မဝါဒိနီ စ ပရိသာ” (အံ၊ ၁၊ ၇၅) စသည်ဖြင့် အမှန်တရားကို ဆိုလေ့မရှိသော အဓမ္မဝါဒီပရိသတ်နှင့်\nအမှန်တရားကို ဆိုလေ့ရှိသော ဓမ္မဝါဒီပရိသတ် ဟူ၍ ပရိသတ် နှစ်မျိုးကိုလည်း မြတ်စွာဘုရား ဟောကြားတော်မူခဲ့ပါသည် ဘုရား။\nထိုနှစ်မျိုးတို့တွင် အကြင်ပရိသတ်၌ ရဟန်းတို့သည် တရားလမ်းကြောင်းကျသော အဓိကရုဏ်းကိုဖြစ်စေ၊ တရားလမ်းကြောင်းမကျသော အဓိကရုဏ်းကိုဖြစ်စေ စွဲကိုင်ပြီး အချင်းချင်း နားလည်သဘောပေါက်အောင် ပြောဆိုဆွေးနွေးခြင်း မပြုကြကုန်။\nထိုရဟန်းတို့သည် အချင်းချင်း နားလည်သဘောပေါက်အောင် မပြောခြင်းဟူသော အားရှိကုန်လျက် (သူတို့ သဘောမပေါက်လည်း အရေးမစိုက်ပါဘူးဟု သဘောထားကုန်လျက်) အယူမှားကို စွန့်လွှတ်ရန် တိုင်ပင် ဆွေးနွေးခြင်း မရှိကုန်ဘဲ ထိုအဓိကရုဏ်းကိုပင် မှားသော အမြင်၊ မှားသော သုံးသပ်ခြင်းဖြင့် သက်ဝင်စွဲလမ်း၍ “ငါ့အယူသာ မှန်၏။ တစ်ပါးသော အယူသည် အချည်းနှီးသာတည်း”ဟု ပြောဆိုကုန်၏။\nထိုပရိသတ်သည် အမှန်တရားကို ဆိုလေ့မရှိသော အဓမ္မဝါဒီပရိသတ် မည်ပါသည်။\nအကြင်ပရိသတ်၌ ရဟန်းတို့သည် တရားလမ်းကြောင်းကျသော အဓိကရုဏ်းကိုဖြစ်စေ၊ တရားလမ်းကြောင်းမကျသော အဓိကရုဏ်းကိုဖြစ်စေ စွဲကိုင်ပြီး အချင်းချင်း နားလည်သဘောပေါက်အောင် ပြောဆိုဆွေးနွေးခြင်း ပြုကြကုန်၏။\nထိုရဟန်းတို့သည် အချင်းချင်း နားလည်သဘောပေါက်အောင် ပြောဆိုခြင်းဟူသော အားရှိကုန်လျက် (အချင်းချင်း နားလည်သဘောပေါက်အောင် ဆွေးနွေးပြီးမှ အဓိကရုဏ်းကို ဖြေရှင်းမည်ဟု သဘောထားကုန်လျက်) အယူမှားကို စွန့်လွှတ်ရန် တိုင်ပင်ဆွေးနွေးခြင်း ရှိကြကုန်လျက် ထိုအဓိကရုဏ်းကို မှားသောအမြင်၊ မှားသော သုံးသပ်ခြင်းဖြင့် သက်ဝင် စွဲလမ်း၍ “ငါ့အယူသာ မှန်၏။ တစ်ပါးသော အယူသည် အချည်းနှီးသာတည်း” ဟု မပြောဆိုကြကုန်။\nဤပရိသတ်သည် အမှန်တရားကို ဆိုလေ့ရှိသော ဓမ္မဝါဒီပရိသတ် မည်ပါသည်။\nဤပရိသတ်နှစ်မျိုးတို့တွင် အမှန်တရားကို ဆိုလေ့ရှိသော ဓမ္မဝါဒီပရိသတ်သည် မြတ်၏ဟု မြတ်စွာဘုရား ဟောကြားတော်မူခဲ့ပါသည် ဘုရား။\nဘုရားတပည့်တော်တို့၏ နိုင်ငံတော် သံဃမဟာနာယကအဖွဲ့ကြီးသည် မြန်မာနိုင်ငံတော် တစ်ဝန်းလုံးရှိ တိုင်းနှင့်ပြည်နယ် အသီးသီး၌ ဖြစ်ပေါ်လာသမျှ ဝိနိစ္ဆယရေးကိစ္စ၊ သာသနာရေးကိစ္စ၊ ပညာရေးကိစ္စ ဟူသမျှတို့ကို ဖြေရှင်း ဆောင်ရွက်နေရသော အမြင့်ဆုံး အဖွဲ့အစည်းကြီးဖြစ်သဖြင့် မြန်မာနိုင်ငံတစ်ဝန်းလုံးရှိ ဗုဒ္ဓဘာသာဝင် ရဟန်းရှင်လူ အားလုံးတို့၏ ယုံကြည်ကိုးစား အားထားလောက်သော အမြင့်ဆုံး အဖွဲ့အစည်းကြီး ဖြစ်ရန် အမှန်တရားကို ဆိုလေ့ရှိသော ဓမ္မဝါဒီပရိသတ်ဖြစ်အောင် သတိဆောင်တော်မူကြပါရန်လည်း ထပ်မံ လျှောက်ထားပါသည် ဘုရား။\nဘုရားတပည့်တော် အထူးလျှောက်ထားလိုသည်မှာ ဆဋ္ဌအကြိမ် နိုင်ငံတော် ဗဟိုသံဃာ့ဝန်ဆောင်အဖွဲ့ ဒုတိယအစည်းအဝေး၌ “နိုင်ငံတော်မှ စ၍ ရပ်/ကျေးအထိ သံဃာ့အဖွဲ့အစည်းများ ကျစ်လျစ်စွာ တည်တံ့နိုင်အောင် ‘သံဃာ့အဖွဲ့အစည်း အခြေခံစည်းမျဉ်း’နှင့် ‘လုပ်ထုံးလုပ်နည်းများ’၌ ပျော့ကွက် ဟာကွက် လိုအပ်ချက်များကို လေ့လာစိစစ်၍ ဖြည့်စွက် ပြင်ဆင် ဖြုတ်ပယ်သင့်သည်များကို ဖြည့်စွက် ပြင်ဆင် ဖြုတ်ပယ်လျက် သံဃာ့အဖွဲ့အစည်း အဆင့်ဆင့်တို့ ယခုထက် ကျစ်လစ်ခိုင်မာစွာ တည်တံ့နိုင်အောင် ပြုလုပ်သင့်ပါသည်”ဟုလည်းကောင်း၊ ဆဋ္ဌအကြိမ် နိုင်ငံတော် သံဃမဟာနာယကအဖွဲ့ (၄၇)ပါးစုံညီ သတ္တမအစည်းအဝေး၌ “ဆရာတော်အရှင်မြတ်တို့ဘုရား - သံဃာ့အဖွဲ့အစည်း အခြေခံစည်းမျဉ်း ပြင်ဆင် ဖြည့်စွက် နုတ်ပယ်ရန်ကိစ္စသည် သာသနာတော်အတွက် အလွန်အရေးကြီးသော ကိစ္စဖြစ်သဖြင့် တပည့်တော်တို့ နိုင်ငံတော် သံဃမဟာနာယက ဆရာတော်များချည်း ညှိနှိုင်းတိုင်ပင် ပြင်ဆင် ဖြည့်စွက် နုတ်ပယ်ခြင်းများကို မပြုသေးဘဲ နိုင်ငံတော် ဗဟိုသံဃာ့ဝန်ဆောင်ဆရာတော်များထဲမှ သင့်လျော်သော ဆရာတော်များ၊ မူလဝန်ဆောင် (၆၆)ပါးတွင် ပါဝင်၍ သက်တော်ထင်ရှားပြီး ဆောင်ရွက်နိုင်မည့် ဆရာတော်များ၊ အခြားပညာရှင်များနှင့်ပါ သေချာစေ့စပ်စွာ ညှိနှိုင်းတိုင်ပင်ပြီး ဂိုဏ်းပေါင်းစုံ သမ္မုတိရ သံဃာ့ကိုယ်စားလှယ် သံဃာထုအများစု၏ ဆန္ဒဖြင့်သာ ဆောင်ရွက်သင့်သည်”ဟုလည်းကောင်း ဘုရားတပည့်တော် လျှောက်ထားတင်ပြခဲ့ပါသည် ဘုရား။\nယခုအခါ ဘုရားတပည့်တော်၏ ထိုလျှောက်ထားချက်ကို အကောင်အထည်ဖော်သည့်အနေဖြင့် ဆဋ္ဌအကြိမ် နိုင်ငံတော် သံဃမဟာနာယကအဖွဲ့ (၄၇)ပါးစုံညီ ပဉ္စမအစည်းအဝေးက သံဃာ့အဖွဲ့အစည်း အခြေခံစည်းမျဉ်းနှင့် လုပ်ထုံးလုပ်နည်းများ၊ နာယကလက်စွဲ၊ ညွှန်ကြားလွှာများ ပြင်ဆင်ရန်ကိစ္စကို စိစစ်ရေးအဖွဲ့ ဖွဲ့စည်းဆောင်ရွက်နေသည်ကို သိရပါသဖြင့် လွန်စွာ ဝမ်းမြောက်ပါသည်ဘုရား။\nထိုသံဃာ့အဖွဲ့အစည်း အခြေခံစည်းမျဉ်း၊ လုပ်ထုံးလုပ်နည်း၊ နာယကလက်စွဲ၊ ညွှန်ကြားလွှာများအနက် သံဃာ့အဖွဲ့အစည်း အခြေခံစည်းမျဉ်းပါ အပိုဒ်များကို ဂိုဏ်းပေါင်းစုံ သံဃာ့အစည်းအဝေးကြီးကသာ ပြင်ဆင်ခြင်း၊ ဖြည့်စွက်ခြင်း၊ နုတ်ပယ်ခြင်း ပြုလုပ်နိုင်သည်ဖြစ်၍ ဂိုဏ်းပေါင်းစုံ သံဃာ့အဖွဲ့အစည်း အထူးအစည်းအဝေး ခေါ်ယူရန် လိုအပ်ပါသည် ဘုရား။\nယင်းဂိုဏ်းပေါင်းစုံ သံဃာ့အဖွဲ့ အထူးအစည်းအဝေး ခေါ်ယူရန် ကိစ္စသည် လွယ်ကူသော ကိစ္စ မဟုတ်ပါ။\nနိုင်ငံတော်အစိုးရ၏ ကူညီထောက်ပံ့မှုကို ရမှသာ ပြုလုပ်နိုင်မည့်ကိစ္စ ဖြစ်ပါသည်။\nယခု နိုင်ငံတော် အေးချမ်းသာယာရေးနှင့် ဖွံ့ဖြိုးရေးကောင်စီ အစိုးရသည် သာသနာတော်ကို အထူးအလေးပေးကာ အားပေး ချီးမြှောက် ထောက်ပံ့နေသော အစိုးရဖြစ်၍ ဂိုဏ်းပေါင်းစုံ သံဃာ့အဖွဲ့ အထူးအစည်းအဝေး ခေါ်ယူရန် ကိစ္စကိုလည်း ဆောင်ရွက်ပေးလိမ့်မည်ဟု ယုံကြည် ယူဆပါသည်။\nယင်းသို့ ဂိုဏ်းပေါင်းစုံ သံဃာ့အဖွဲ့ အထူးအစည်းအဝေး ခေါ်ယူကျင်းပခြင်းသည် အလွန်ရခဲသော အခွင့်အရေး ဖြစ်ပါသည်။\nထိုရခဲသော အခွင့်အရေးကို ရရှိခိုက် ယင်းအခွင့်အရေးကို ပီပီပြင်ပြင် ထိုက်ထိုက်တန်တန်ဖြစ်အောင် အထူးအလေးထားကာ အသုံးချ ဆောင်ရွက်တော်မူကြရန် လိုအပ်ပါသည် ဘုရား။\n“ဝိနယောနာမ ဗုဒ္ဓသာသနဿ အာယု၊ ဝိနယေ ဌိတေ သာသနံ ဌိတံ ဟောတိ” (ဝိဋ္ဌ, ၁၊ ၁၁၊) ဟူသော ပါရာဇိက ကဏ္ဍ အဋ္ဌကထာ မိန့်မှာအပ်သည်နှင့်အညီ ဝိနည်းတော်မည်သည် ဘုရားရှင်သာသနာတော်၏ အသက်သွေးကြောဖြစ်သကဲ့သို့ သံဃာ့အဖွဲ့အစည်း အခြေခံစည်းမျဉ်း လုပ်ထုံးလုပ်နည်း စသော စည်းကမ်းဥပဒေများသည် သံဃာ့အဖွဲ့အစည်း အဆင့်ဆင့်၏ အသက်သွေးကြော ဖြစ်ပါသည်။\nဝိနည်းတော်တည်တံ့မှ သာသနာတော် တည်တံ့သကဲ့သို့ သံဃာ့အဖွဲ့အစည်း အခြေခံစည်းမျဉ်း၊ လုပ်ထုံးလုပ်နည်း စသော စည်းကမ်းဥပဒေများ ပီပီပြင်ပြင် ကျစ်လျစ်ခိုင်မာစွာ တည်တံ့နေမှသာ သံဃာ့အဖွဲ့အစည်း အဆင့်ဆင့်လည်း တည်တံ့ခိုင်မြဲနေနိုင်ပါသည်။\nသို့ဖြစ်၍ သံဃာ့အဖွဲ့အစည်း အခြေခံစည်းမျဉ်း စသည်တို့ကို ပြင်ဆင်ခြင်း၊ ဖြည့်စွက်ခြင်း၊ နုတ်ပယ်ခြင်း စသည်တို့ကို ပြုလုပ်တော်မူကြရာ၌ အခြားပုဂ္ဂိုလ်များက မလှုပ် မချောက်ချားနိုင်လောက်အောင် ပျော့ကွက် ဟာကွက် ချို့ယွင်းချက်များ ကင်းစင်နိုင်သမျှ ကင်းစင်စေ၍ ဒေသစွဲ ဂိုဏ်းဂဏစွဲ ပုဂ္ဂိုလ်စွဲ စသည့် အစွဲအလမ်းတို့ကို ပယ်ရှားကာ သာသနာတော်၏ ရှေ့ရေးကိုသာ အလေးဂရုပြုတော်မူကြလျက် မိမိတို့ အချင်းချင်း စေ့စပ်သေချာစွာ ညှိနှိုင်းတိုင်ပင်၍လည်းကောင်း၊ ပညာရှင် ရဟန်း ရှင်လူတို့၏ အကြံဉာဏ်များကို ရယူ၍လည်းကောင်း၊ အဖန်ဖန် အထပ်ထပ် စိစစ်သုံးသပ်၍လည်းကောင်း သာသနာပြုစိတ်ဓာတ် ထက်သန်ပြည့်ဝစွာဖြင့် ပြင်ဆင် ဖြည့်စွက် နုတ်ပယ်ချက်များ ပြုလုပ်ဆောင်ရွက်တော်မူကြပါဟု အကြံပြုလျက် ဘုရားတပည့်တော်၏ သာရဏီယ သြဝါဒကထာကို နိဂုံးကမ္ပတ် အဆုံးသတ်ပါသည် နိုင်ငံတော် သံဃမဟာနာယက ဆရာတော် အရှင်မြတ်တို့ ဘုရား။\nပြည်ထောင်စုမြန်မာနိုင်ငံတော် ဆဋ္ဌအကြိမ် နိုင်ငံတော်ဗဟိုသံဃာ့ဝန်ဆောင်အဖွဲ့ တတိယအစည်းအဝေး၌ မိန့်ကြားတော်မူအပ်သော သဘာပတိ၊ ဥက္ကဋ္ဌ အဘိဓဇမဟာရဋ္ဌဂုရု၊ အဘိဓဇအဂ္ဂမဟာသဒ္ဓမ္မဇောတိက၊ အဂ္ဂမဟာပဏ္ဍိတ ဘဒ္ဒန္တကုမာရ မကွေးဆရာတော်ဘုရားကြီး၏ သာရဏီယသြဝါဒကထာမှာ အောက်ပါအတိုင်း ဖြစ်သည်။\n၁၃၇၀ ပြည့်နှစ် တပေါင်းလဆန်း ၅ ရက်၊ ၂၈-၂-၂၀၀၉ စနေနေ့\nပြည်ထောင်စုမြန်မာနိုင်ငံတော် ပြည်နယ် တိုင်း အသီးသီးတို့မှ သာသနာတော် သန့်ရှင်းတည်တံ့ ပြန့်ပွားရေး ဦးတည်ချက်ဖြင့် ထက်သန်တက်ကြွသော သာသနာပြု စိတ်ဓာတ် အပြည့်အဝထားကာ ကြွရောက်တော်မူလာကြကုန်သော သာသနာ့ဦးသျှောင်ဖြစ်တော်မူကြသည့် နိုင်ငံတော်သြဝါဒါစရိယဆရာတော်ဘုရားကြီးများ၊ နိုင်ငံတော်သံဃမဟာနာယက ဆရာတော်များနှင့် နိုင်ငံတော် ဗဟိုသံဃာ့ဝန်ဆောင် ဆရာတော် အရှင်မြတ်တို့ ဘုရား။\nဆရာတော်အရှင်မြတ်တို့ သက်တော်ရာကျော်ရှည်တော်မူကြလျက် ကိုယ်စိတ်နှစ်ဖြာ ကြည်သာရွှင်လန်း ချမ်းမြေ့စွာဖြင့် သာသနာတော်သန့်ရှင်းတည်တံ့ ပြန့်ပွားတိုးတက်အောင် ဆောင်ရွက်တော်မူနိုင်ကြပါစေဟု ပတ္ထနာပြုလျက် နှုတ်ခွန်းဆက်သပါသည် ဘုရား။\nဆရာတော်ဘုရားများနှင့် ယခုလို တစ်နှစ်လျှင် တစ်ကြိမ်ကျ စုံညီ တွေ့ဆုံကြရ၍ သာသနာတော်အတွက် အရေးကြီးသော ကိစ္စများကို တိုင်ပင် ညှိနှိုင်း ဆွေးနွေးကြရ၊ အသိအမြင်ချင်း ဖလှယ်ကြရသောကြောင့် သာသနာတော်အတွက် အထူးပင် နှစ်သက် ဝမ်းမြောက်ရပါကြောင်း ထပ်လောင်း လျှောက်ထားပါသည် ဘုရား။\nဗုဒ္ဓမြတ်စွာသည် “ပဉ္စိမာနိ ဘိက္ခဝေ အနာဂတဘယာနိ ဧတရဟိ အသမုပ္ပန္နာနိ အယတိံ သမုပ္ပဇ္ဇိဿန္တိ တာနိ ဝေါ ပဋိဗုဇ္ဈိတွာ စ တေသံ ပဟာနာယ ဝါယမိတဗ္ဗံ”\n“ရဟန်းတို့ ... ဤအနာဂတ်ဘေးငါးပါးတို့သည် ယခုအခါ မဖြစ်ပေါ်သေးကုန်၊ နောင်အခါ၌ ဖြစ်ပေါ်ကုန်လိမ့်မည်။ ထိုအနာဂတ်ဘေးတို့ကို သင်တို့ ကြိုတင် သိထားကြရမည် (ကြိုတင်သိထားအောင် လေ့လာ စုံစမ်း ထောက်လှမ်းထားကြရမည်)။ ကြိုတင် သိထားပြီး၍လည်း ထိုဘေးတိုိ့ကို သုတ်သင်ပယ်ရှား တားမြစ်နိုင်အောင် ကြိုးစား အားထုတ်ကြရမည်” စသည်ဖြင့် အနာဂတ်ကာလ၌ ဖြစ်ပေါ်လာမည့် ဘေးငါးမျိုးတို့ကို ဟောကြားတော်မူခဲ့ပါသည် ဘုရား။\nထိုအနာဂတ်ကာလ၌ ဖြစ်ပေါ်လာမည့် ဘေးငါးမျိုးတို့ကို အကျဉ်းချုပ်၍ လျှောက်ထားပါမည် ဘုရား။\n(၁) ကာယာနုပဿနာကို ပွားများပြီး မဟုတ်ကြကုန်သော၊ သီလကို ပွားများပြီး မဟုတ်ကြကုန်သော၊ သမာဓိစိတ်ကို ပွားများပြီး မဟုတ်ကြကုန်သော၊ ပညာကို ပွားများပြီး မဟုတ်ကြကုန်သော ဥပဇ္ဈာယ်ရဟန်းတို့သည် မိမိတို့ကိုယ်တိုင် ကာယ၊ သီလ၊ စိတ္တ၊ ပညာတို့ကို ပွားများပြီး မဟုတ်ကြပါဘဲလျက် အခြားတပည့် လူသာမဏေတို့ကို ပဉ္စင်းခံပေးကြလိမ့်မည်။\n(၂) ထိုကဲ့သို့သော ရဟန်းတို့က နိဿရည်းဆရာလုပ်၍ တပည့်မွေးကြကုန်လိမ့်မည်။ ထိုဥပဇ္ဈာယ်ဆရာ၊ နိဿရည်းဆရာတို့၏ တပည့်အဆက်ဆက်တို့သည်လည်း ကာယာနုပဿနာကို မပွားများကြကုန်၊ သီလကို မပွားများကြကုန်၊ သမာဓိစိတ်ကို မပွားများကြကုန်၊ ပညာကို မပွားများကြကုန်။ တပည့်အဆက်ဆက်တို့ကိုလည်း ကာယ၊ သီလ၊ စိတ္တ၊ ပညာတို့ကို ပွားများအောင် ဆုံးမခြင်းငှာ စွမ်းနိုင်ကြလိမ့်မည် မဟုတ်ကုန်။\nဤနည်းအားဖြင့် ဓမ္မပျက်စီး ကွယ်ပခြင်းကြောင့် ဝိနည်းပျက်စီး ကွယ်ပ၏။\nဝိနည်းပျက်စီး ကွယ်ပခြင်းကြောင့် ဓမ္မပျက်စီး ကွယ်ပ၏။\n(၃) ရဟန်းတို့သည် ဆိုအပ်ပြီးသည့်နည်းတူ ကာယ၊ သီလ၊ စိတ္တ၊ ပညာကို ပွားများပြီး မဟုတ်ကြပါဘဲလျက် အဘိဓမ္မာနှင့်စပ်သော တရားစကား၊ ဉာဏ်ပညာနှင့်စပ်သော တရားစကားတို့ကို ဟောပြောကြရင်းပင် သူတပါးတို့၏ ပျော့ကွက်၊ ဟာကွက်၊ အပြစ်အနာအဆာ ကဲ့ရဲ့ဖွယ်ရာတို့ကို ရှာဖွေသောအားဖြင့် ဒေသနာလမ်းကြောင်း တစ်မျိုးပြောင်းကြကုန်သည်ဖြစ်၍ သန့်ရှင်းစင်ကြယ်သော တရားမှန်ကို မသိနိုင်ကြကုန်လတ္တံ့။ (ဒေါသစိတ်ဖြင့် သူတပါးကို ပုတ်ခတ်လျက်လည်းကောင်း၊ ထိုတရားဓမ္မကို မိမိကိုယ်တိုင်သိသော တရားအနေအားဖြင့် သတ်မှတ်လျက်လည်းကောင်း၊ လာဘ သက္ကာရကို မျှော်ကိုးလျက်လည်းကောင်း ဟောပြောသောအားဖြင့် မည်းညစ်နောက်ကျုသော အကုသိုလ်ဘက်သို့ သက်ရောက် ကူးပြောင်းသွားကြလိမ့်မည်။)\nဤနည်းအားဖြင့် ဓမ္မပျက်စီးကွယ်ပခြင်းကြောင့် ဝိနည်းပျက်စီး ကွယ်ပ၏။\nဝိနည်းပျက်စီးကွယ်ပခြင်းကြောင့် ဓမ္မပျက်စီး ကွယ်ပ၏။\n(၄) ထိုရဟန်းတို့သည် ကာယ၊ သီလ၊ စိတ္တ၊ ပညာတို့ကို ပွားများပြီး မဟုတ်ကြခြင်းကြောင့် ခက်ခဲနက်နဲကုန်၊ ခက်ခဲနက်နဲသော အနက်အဓိပ္ပာယ်ရှိကြကုန်သော လောကုတ္တရာတရားကိုးပါးကို ဖော်ပြကုန်သော သတ္တဝါကောင်၊ အသက်ကောင်၊ အတ္တကောင်မှ ဆိတ်သုဉ်းသော ခန္ဓာ၊ အာယတန၊ ဓာတ်၊ သစ္စာ၊ ပဋိစ္စသမုပ္ပါဒ် တရားသဘောသက်သက်နှင့်သာ သက်ဆိုင်ကုန်သော ဘုရားဟောတရားတော်တို့ကို ဟောပြအပ်ကုန်သည်ရှိသော် မနာယူချင်ကြ၊ နားမထောင်ချင်ကြ၊ စိတ်ပါလက်ပါ ရှင်းရှင်းလင်းလင်း သိလိုစိတ် မရှိကြကုန်လတ္တံ့။\nထိုဘုရားဟောတရားတော်တို့ကို သင်ကြားလေ့လာဆည်းပူးထိုက်ကုန်၏ ဟူ၍ မမှတ်ထင်ကြကုန်။ သာသနာပြင်ပပုဂ္ဂိုလ်များ ရေးသားအပ်သော တရားသဘော အချက်အလက်များကိုသာ လိုလိုချင်ချင် နားထောင်ကြကုန်၊ စိတ်ပါလက်ပါ ရှင်းရှင်းလင်းလင်း သိလိုစိတ်ရှိကြကုန်၊ သင်ကြားဆည်းပူးထိုက်ကုန်၏ ဟူ၍ မှတ်ထင်ကြကုန်လတ္တံ့။\nဤနည်းအားဖြင့် ဓမ္မပျက်စီး ကွယ်ပခြင်းကြောင့် ဝိနညန်းပျက်စီး ကွယ်ပ၏။\n(၅) ကာယ၊ သီလ၊ စိတ္တ၊ ပညာတို့ကို ပွားများပြီး မဟုတ်ကြကုန်သော ထေရ်ကြီးရဟန်းတို့သည် ပစ္စည်းလာဘ်လာဘ ပေါများအောင် အားထုတ်ကြကုန်၊ သိက္ခာသုံးဖြာ သာသနာတော်ကို ပေါ့ပေ့ါလျော့လျော့ ကျင့်ကြကုန်၊ အောက်အပါယ်ဘုံသို့ ရောက်ကြောင်း မကောင်းသော အကျင့်များ၌ ရှေ့သွားပဓာနထားကြကုန်၊ မဂ်ဖိုလ်ရကြောင်း ကောင်းမြတ်သော ကျင့်စဉ်များ၌ တာဝန်မဲ့ အားထုတ်မှု လုံ့လ၊ ဝီရိယကို လျှော့ချထားကြကုန်လတ္တံ့။\nထိုရဟန်းတို့၏ နောင်လာနောက်သား တပည့်များလည်း ဒိဋ္ဌာနုဂတိလိုက်ကာ ဆရာ့အပြုအမူအတိုင်း ပြုကျင့်ကြလိမ့်မည်။\nထိုဘေးကြီးငါးမျိုးတို့ နောင်အခါ ဖြစ်ပေါ်လာကြလိမ့်မည်ကို သင်တို့ ကြိုတင် သိထားကြရမည်။ (ကြိုတင် သိထားအောင် လေ့လာစုံစမ်း ထောက်လှမ်းထားကြရမည်။)\nကြိုတင် သိထားပြီး၍လည်း ထိုဘေးတို့ကို သုတ်သင် ပယ်ရှား တားမြစ်နိုင်အောင် ကြိုးစား အားထုတ်ကြရမည်ဟု ဟောတော်မူခဲ့ပါသည် ဘုရား။\nမြတ်စွာဘုရား ဟောကြားတော်မူခဲ့သော ထိုဘေးကြီးငါးမျိုးတို့သည် ယခုအခါ မြန်မာနိုင်ငံတော်အတွင်း၌ အနည်းအများ ပမာဏကွာခြားသော်လည်း ငါးမျိုးစလုံး ဖြစ်ပေါ်နေပါသည် ဘုရား။\nထိုငါးမျိုးတို့အနက် လွန်စွာ တုန်လှုပ် ချောက်ချားဖွယ် ကောင်းလှသော ဘေးကြီးနှစ်မျိုးတို့ကို အနည်းငယ်မျှ ထုတ်ပြ လျှောက်ထားပါမည် ဘုရား။\nထိုနှစ်မျိုးတို့မှာ တတိယဘေးကြီးနှင့် စတုတ္ထဘေးကြီးများ ဖြစ်ပါသည် ဘုရား။\nထို တတိယဘေးကြီး၊ စတုတ္ထဘေးကြီးများနှင့် ဆက်နွယ်နေသော အဓမ္မဝါဒများ ရှေးအခါက ပေါ်ပေါက်ခဲ့ဖူးပါသည် ဘုရား။\nထိုပေါ်ပေါက်ခဲ့ဖူးသော အဓမ္မဝါဒများကို သံဃာ့အဖွဲ့အစည်းအဆင့်ဆင့် ဖွဲ့စည်း၍ ငါးနှစ်သက်တမ်းမှာပင် နိုင်ငံတော် သီးခြားဝိနည်းဓိုရ်အဖွဲ့များ ဖွဲ့စည်း၍ သုတ်သင် ပယ်ရှား တားမြစ်ခဲ့ပါသည် ဘုရား။\nထို့နောက် ဆက်လက် ပေါ်ပေါက်လာသော အဓမ္မဝါဒများကိုလည်း နိုင်ငံတော် သီးခြားဝိနည်းဓိုရ်အဖွဲ့များဖြင့်ပင် သုတ်သင် ပယ်ရှား တားမြစ်ခဲ့ပြီး ဖြစ်ပါသည် ဘုရား။\nသို့ရာတွင် ထိုသုတ်သင်ပယ်ရှား တားမြစ်ခဲ့ပြီးသော အဓမ္မဝါဒများ တစ်စတစ်စ ခေါင်းထောင် ထလာနေသည်ကိုလည်းကောင်း၊ ထိုအဓမ္မဝါဒအဖြစ် ဆုံးဖြတ်အပ်ပြီးသော စာအုပ်စာတမ်းများကို မိတ္တူကူး၍ အတိအလင်း ရောင်းချနေသည်ကိုလည်းကောင်း၊ ယခင်အစည်းအဝေးများ၌ ဘုရားတပည့်တော် လျှောက်ထားခဲ့ဖူးပါသည် ဘုရား။\nယခုအခါ ထိုအဓမ္မဝါဒများထက်ပင် သာလွန်၍ တုန်လှုပ်ချောက်ချားဖွယ် ကောင်းသော အဓမ္မဝါဒများကို ဟောပြောခြင်း၊ သင်တန်းပေးခြင်း၊ စာအုပ်စာတမ်း ထုတ်ဝေ ဖြန့်ချိခြင်း စသည်တို့ဖြင့် ကျယ်ကျယ်ပြန့်ပြန့် ဆောင်ရွက်နေသော အဓမ္မဝါဒီ ပုဂ္ဂိုလ်များ ထင်ထင်ရှားရှား မြောက်မြားစွာ ပေါ်ပေါက်နေသည်ကို ဆရာတော်ဘုရားများလည်း ကြားသိသင့်သမျှ ကြားသိနေကြပါလိမ့်မည် ဘုရား။\nထိုအဓမ္မဝါဒဘေးဆိုးကြီးသည် ထေရဝါဒဗုဒ္ဓသာသနာတော်ကြီးကို ဖြိုချဖျက်ဆီးပစ်မည့် ဘေးဆိုးကြီးဖြစ်ကြောင်းကို အရိပ်အမြွက်မျှ လျှောက်ထားပါမည် ဘုရား။\nဆရာတော် အရှင်မြတ်တို့ ဘုရား။\nယခုခေတ်သည် အသစ်အဆန်းကို အထင်ကြီးကာ မြတ်နိုးတတ်သော အချို့ရဟန်းရှင်လူများ များပြားနေသောခေတ် ဖြစ်ပါသည်။\nယင်းအချက်ကို အခွင့်ကောင်းယူကာ အဓမ္မဝါဒထူထောင်လိုသူ အဓမ္မဝါဒီများသည် မိမိတို့၏ သာသနာတော်၌ ပြုပြင်၍ မရနိုင်သော အပြစ်တစုံတရာ အကြောင်းတစ်မျိုးမျိုးကြောင့် ထွက်ပေါက်ရှာသောအနေအားဖြင့် ဤအဓမ္မဝါဒကို ဟောပြောပြသ ဖြန့်ချိလိုက်ကြလေရာ ထိုအဓမ္မဝါဒီများ၏ ဆောင်ရွက်ချက်သည် တဟုန်ထိုး ကျယ်ပြန့် ပွားများလာခဲ့ပါသည် ဘုရား။\nထိုအဓမ္မဝါဒီများသည် မြတ်စွာဘုရား ဟောကြားခဲ့သည့် သံဂါယနာ (၆)ကြိမ်တင် ဗုဒ္ဓပါဝစန ပါဠိတော်ကြီးများကိုပင် ဘုရားဟောမဟုတ်လေဟန်၊ ဗြဟ္မဏဝါဒ (ဟိန္ဒူဝါဒ)ဖြစ်လေဟန်လည်းကောင်း၊ ထေရဝါဒဗုဒ္ဓသာသနာ၌ ဘုရားဟောပါဠိတော်လောက်နီးနီး အားထားပို့ချ သင်ယူနေကြရသည့် အဋ္ဌကထာများ၏ လွဲမှားစွာဖြင့် ဖွင့်ပြမှုကြောင့် မြန်မာနိုင်ငံ၌ ဗုဒ္ဓဝါဒအစစ်အမှန်များ ကွယ်ပျောက်နေရသည်ဟုလည်းကောင်း ဤသို့ စသော အဓမ္မဝါဒများကို သင်ကြား၊ ပို့ချ၊ ရေးသား၊ ဖြန့်ချိနေကြပါသည် ဘုရား။\nထိုအဓမ္မဝါဒဘေးဆိုးကြီးသည် ယခင်က ပေါ်ပေါက်ခဲ့ဖူးသော အဓမ္မဝါဒများထက်ပင် လွန်စွာ တုန်လှုပ်ချောက်ချားဖွယ် ကောင်းသော ဘေးဆိုးကြီး ဖြစ်ပါသည်။\n“ထိုဘေးဆိုးကြီးများကို သင်တို့ ကြိုတင် သိထားကြရမည်” ဟူသော မြတ်ဗုဒ္ဓ၏ အမိန့်တော်အတိုင်း ထိုဘေးဆိုးကြီးများကို တပည့်တော်တို့ ဆရာတော်တို့ ကြိုတင် သိထားအောင် လေ့လာစုံစမ်း ထောက်လှမ်းထားကြရပါမည် ဘုရား။\n“ပဋိဗုဇ္ဈိတွာစ တေသံ ပဟာနာယ ဝါယမိတဗ္ဗံ”\n“ကြိုတင် သိထားပြီး၍လည်း ထိုဘေးတို့ကို သုတ်သင် ပယ်ရှား တားမြစ်နိုင်အောင် ကြိုးစားအားထုတ်ကြရမည်” ဟူသော မြတ်ဗုဒ္ဓ၏ အမိန့်တော်အတိုင်း ယခုပေါ်ပေါက်နေသော သာသနာ့ဘေးဆိုးကြီးကို နိုင်ငံတော်သံဃမဟာနာယကအပါအဝင် နိုင်ငံတော် ဗဟိုသံဃာ့ဝန်ဆောင် ဆရာတော်များနှင့် အခြား ရဟန်းပညာရှင်၊ လူပညာရှင်များ ညီညီညွတ်ညွတ် ညှိနှိုင်းတိုင်ပင်၍ သုတ်သင် ပယ်ရှား တားမြစ်နိုင်အောင် ကြိုးစား အားထုတ်ကြရန် အချိန်ကျရောက်နေပါပြီ ဘုရား။\nထိုသို့ အားထုတ်ကြရာ၌ သူ့တာဝန် ငါ့တာဝန် မခွဲခြားဘဲ သာသနမာမက ရဟန်းရှင်လူအားလုံး ညီညာဖြဖြ ဆောင်ရွက်ကြရန် လျှောက်ထားပါသည် ဘုရား။\nယင်းသို့ ဆောင်ရွက်ရာ၌ သံဃာထုအင်အားကို များစွာ လိုအပ်ပါသည် ဘုရား။\nကိဋာဂိရိအရပ်၌ အဿဇိပုနဗ္ဗသုက မည်သော အလဇ္ဇီရဟန်းဆိုးတို့ သာသနာတော်၌ မသင့်မတော် မလျော်မလျောက်သည့် အကျင့်ဆိုးတို့ကို ပြုကျင့်နေကြသည်ကို မြတ်စွာဘုရား ကြားသိတော်မူရ၍ အရှင်သာရိပုတ္တရာ၊ အရှင်မဟာမောဂ္ဂလာန်တို့ကို ခေါ်တော်မူပြီးလျှင် “သာရိပုတ္တရာ၊ မောဂ္ဂလာန်တို့ … သင်တို့သည် ကိဋာဂိရိသို့ သွား၍ အဿဇိပုနဗ္ဗသုကတို့ကို ကိဋာဂိရိမှ နှင်ထုတ်ကြ။ ထိုရဟန်းများသည် သင်တို့၏ တပည့်များ ဖြစ်ကြသည်”ဟု စေခိုင်းတော်မူလေရာ၊\nအရှင်သာရိပုတ္တရာ၊ အရှင်မောဂ္ဂလာန်တို့က “ရှင်တော်မြတ်ဘုရား … အဿဇိပုနဗ္ဗသုက ရဟန်းများသည် ခက်ထန် ကြမ်းကြုတ်ကြပါသည်၊ ဘယ်ပုံဘယ်နည်း နှင်ထုတ်ကြရပါမည်နည်း”ဟု လျှောက်ထားသောအခါ ဘုရားရှင်က “ဒီလိုဆိုလျှင် များစွာသော ရဟန်းတို့ကို ခေါ်သွားကြ”ဟု မိန့်တော်မူခဲ့ပါသည် ဘုရား။\nဤမြတ်စွာဘုရား မိန့်ကြားတော်မူသည့် နည်းအတိုင်း ယခုပေါ်ပေါက်သော သာသနာ့ဘေးဆိုးကြီးသည်လည်း သာသနာတော်နယ်ပယ်အတွင်း စိမ့်ဝင်ထိုးဖောက်၍ အတွင်းမှ လှိုက်စားလျက် သာသနာတော်ကို ဖြိုချဖျက်ဆီးမှု၊ အပြင်မှ အထင်အရှား ရေးသားဟောပြောခြင်း၊ ဖြန့်ချိခြင်း၊ သင်တန်းပေးခြင်း၊ စည်းရုံးခြင်း စသည်ပြုလျက် သာသနာတော်ကို ဖြိုချဖျက်ဆီးမှုတို့ဖြင့် ဘက်စုံထောင့်စုံမှ ထေရဝါဒ ဗုဒ္ဓသာသနာတော်မြတ်ကြီးကို အမြစ်ပါ မကျန်အောင် တွန်းလှန်ဖြိုဖျက်နေသော လွန်စွာ အင်အားကြီးမားသည့် သာသနာ့ဘေးဆိုးကြီးဖြစ်ရကား ထိုသာသနာ့ဘေးဆိုးကြီးကို သုတ်သင် ပယ်ရှား တားမြစ်ရာ၌ သံဃာထုအင်အားကို များစွာ လိုအပ်လှပါသည် ဘုရား။\nသို့ဖြစ်ပါ၍ ဆရာတော်ဘုရားများသည် မိမိတို့ နေရပ်ဒေသ၊ မိမိတို့ ရောက်ရာဒေသ ဟူသမျှတို့၌ ထေရဝါဒသာသနာဝင် ရဟန်းတော်အားလုံး ဤသာသနာ့ ဘေးဆိုးကြီး ပေါ်ပေါက်နေသည်ကို သဘောပေါက်လောက်အောင် ရှင်းလင်း ပြောပြ၍ ထိုသာသနာ့ဘေးဆိုးကြီးကို သုတ်သင် ပယ်ရှား တားမြစ်ရာ၌ သာသနာ့စိတ်ဓာတ် အပြည့်အဝဖြင့် တက်တက်ကြွကြွ ပါဝင်လာကြအောင် လှုံ့ဆော်စည်းရုံးတော်မူကြရန် တောင်းပန်လျှောက်ထားပါသည် ဘုရား။\nယခု ဖြစ်ပေါ်နေသည့် သာသနာ့ဘေးဆိုးကြီးကို သုတ်သင် ပယ်ရှား တားမြစ်ရာ၌ ဓမ္မစက်သက်သက်ဖြင့်သာ ဆောင်ရွက်၍ အောင်မြင်နိုင်မည် မဟုတ်ပါ။\n“သာသနံနာမ ရာဇာနံ၊ နိဿာယ တိဋ္ဌတေဣဓ = ဤလောက၌ သာသနာတော်မည်သည် မင်းကို မှီ၍ တည်တံ့ရ၏” ဟူသော ကဝိထေရ်မွန်ပညာဝန်တို့၏ အဆိုအမိန့်အတိုင်း နိုင်ငံတော်အစိုးရမင်းတို့၏ အာဏာစက်နှင့် တွဲဖက်၍ ဆောင်ရွက်မှသာ အောင်မြင်နိုင်မည် ဖြစ်ပါသည် ဘုရား။\nသာသနာ့သမိုင်းကို လေ့လာပါလျှင် ဂိုဏ်းပေါင်းစုံ သံဃာ့အစည်းအဝေးပွဲကြီး ကျင်းပ၍ သံဃာ့အဖွဲ့အစည်းအဆင့်ဆင့် ဖွဲ့စည်းကာ သာသနာတော် တည်တံ့ပြန့်ပွားရေးကို ဆောင်ရွက်ခဲ့သည့် ကောဇာသက္ကရာဇ် ၁၃၇၀ ပြည့်နှစ်အထိ သာသနာတော် ၂၅၅၂ နှစ်အတွင်း ဓမ္မစက်၊ အာဏာစက် တွဲဖက်၍ သာသနာတော် သန့်ရှင်းတည်တံ့ပြန့်ပွားရေးကို ဆောင်ရွက်ခဲ့သည်မှာ ခြောက်ကြိမ်မျှသာ ထင်ထင်ရှားရှား တွေ့မြင်ရပါသည် ဘုရား။\nဘုရားရှင် ပရိနိဗ္ဗာန် စံတော်မူသည်မှ လေးလမြောက်တွင် အရှင်မဟာကဿပထေရ်သည် အဇာတသတ်မင်း၏ အကူအညီဖြင့် သုဘဒ္ဒကဲ့သို့သော ရဟန်းဆိုးများ မဂဓတိုင်း၊ ရာဇဂြိုဟ်ပြည်၌ ဝါဆိုဝါကပ် မနေကြစေရန် ဉတ်ကမ္မဝါစာဖြင့် ပယ်ရှားတားမြစ်၍ မဂဓတိုင်း၊ ရာဇဂြိုဟ်မြို့တော် သတ္တပဏ္ဏိလိုဏ်ဂူအနီး မဏ္ဍပ်ကြီး၌ ရဟန္တာငါးရာတို့ဖြင့် ပထမသံဂါယနာတင်တော်မူကာ ဓမ္မစက်၊ အာဏာစက် တွဲဖက်လျက် သာသနာတော် သန့်ရှင်း တည်တံ့ ပြန့်ပွားအောင် ဆောင်ရွက်တော်မူခဲ့ပါသည် ဘုရား။\nသာသနာတော်နှစ် ၁၀၀ အရောက်တွင် ဝဇ္ဇီတိုင်းသားရဟန်းများ၏ ပြောဆိုကြေညာသည့် အဓမ္မဝတ္ထု ၁၀ ပါးကို အကြောင်းပြု၍ အရှင်မဟာယသ အမှူးရှိသော ရဟန္တာ ခုနစ်ရာတို့သည် ကာလာသောကမင်း၏ အကူအညီဖြင့် ဝါဠိကာရုံကျောင်းတိုက်၌ ဒုတိယသံဂါယနာတင်တော်မူကြ၍ ဝဇ္ဇီတိုင်းသားရဟန်းများကို ဖယ်ရှားနှင်ထုတ်လျက် ဓမ္မစက်၊ အာဏာစက် တွဲဖက်ကာ သာသနာတော် သန့်ရှင်းတည်တံ့ ပြန့်ပွားအောင် ဆောင်ရွက်တော်မူခဲ့ကြပါသည် ဘုရား။\nသာသနာတော်နှစ် ၂၃၆ ခုနှစ်တွင် မဂဓတိုင်း၊ ပါဋလိပုတ်မြို့တော် အသောကာရုံကျောင်းတိုက်၌ အရှင်မဟာမောဂ္ဂလိပုတ္တတိဿထေရ် အမှူးပြုသော ရဟန္တာတစ်ထောင်တို့သည် သီရိဓမ္မာသောကမင်း၏ အကူအညီဖြင့် အန္ဓကဂိုဏ်းသား အစရှိသော ရဟန်းများ၏ အဓမ္မအယူဝါဒကို ဖယ်ရှား၍ တိတ္ထိတို့ကို သာသနာတော်မှ နှင်ထုတ်ပြီးလျှင် တတိယ သံဂါယနာတင်တော်မူကြ၍ ဓမ္မစက်၊ အာဏာစက် တွဲဖက်ကာ သာသနာတော် သန့်ရှင်းတည်တံ့ ပြန့်ပွားအောင် ဆောင်ရွက်တော်မူခဲ့ကြပါသည် ဘုရား။\nသာသနာတော် ၁၀၆၁ ခုနှစ်၊ သက္ကရာဇ် ၄၁၉ ခုနှစ်တွင် စတင်ကြွရောက်တော်မူလာသော အရှင်အရဟံသည် အနော်ရထာမင်း၏ အာဏာစက် အကူအညီဖြင့် ပုဂံပြည်တွင် အဓမ္မဝါဒ ဟောကြား ပြုမူနေကြသော အရည်းကြီးတို့ကို လူဝတ်လဲစေပြီးလျှင် ထေရဝါဒ ဗုဒ္ဓသာသနာတော် တည်စေတော်မူခဲ့ပြီး သာသနာတော် သန့်ရှင်းတည်တံ့ ပြန့်ပွားအောင် ဆောင်ရွက်တော်မူခဲ့ပါသည် ဘုရား။\nသာသနာတော် ၁၇၀၇-၁၇၄၀ ခုနှစ်တွင် သီဟိုဠ်ကျွန်း၊ ပုလတ္ထိမြို့၌ နန်းတက်သော ပရက္ကမဗာဟုမင်းလက်ထက်၌ ဒိမ္ဗုလာဂလ အရှင်မဟာကဿပ အမှူးပြုသော သာရတ္ထဒီပနီဋီကာကျမ်းပြု အရှင်သာရိပုတ္တရာ အပါအဝင် မဟာထေရ်အရှင်မြတ်တို့သည် ပရက္ကမဗာဟုမင်း၏ အကူအညီဖြင့် အချင်းချင်း ကွဲပြားနေသာ မဟာဝိဟာရဂိုဏ်းကြီး၊ အဘယဂိရိဂိုဏ်းကြီး၊ ဇေတဝနဂိုဏ်းကြီး သုံးဂိုဏ်းတို့ကို ညီညွတ်အောင် ပြု၍ အလဇ္ဇီရဟန်းများကို စစ်ဆေး၍ လူဝတ်လဲစေခြင်း၊ သာမဏေဝတ်ဖြင့် နေနိုင်လောက်သူကို သာမဏေဝတ်ဖြင့် နေစေခြင်းဖြင့် သာသနာတော် သန့်ရှင်းတည်တံ့ ပြန့်ပွားအောင် ဆောင်ရွက်တော်မူခဲ့ကြပါသည် ဘုရား။\nသာသနာတော် ၂၅၂၄ ခုနှစ်၊ ကောဇာသက္ကရာဇ် ၁၃၄၂ ခုနှစ်၊ နယုန်လဆန်း ၁၁ ရက်မှ ၁၄ ရက်အထိ လေးရက်တိုင်တိုင် ပြည်ထောင်စုမြန်မာနိုင်ငံတော် ရန်ကုန်မြို့ ကမ္ဘာအေးကုန်းမြေ မဟာပါသာဏလိုဏ်ဂူတော်ကြီး၌ ဂိုဏ်းပေါင်းစုံသံဃာ့အစည်းအဝေးကြီးကို ကျင်းပ၍ သံဃာ့အဖွဲ့အစည်း အခြေခံစည်းမျဉ်း စသည်တို့ကို ပြဋ္ဌာန်းကာ နိုင်ငံတော်သံဃမဟာနာယကအဖွဲ့စသော သံဃာ့အဖွဲ့အစည်းအဆင့်ဆင့် ဖွဲ့စည်း၍ ဓမ္မစက်၊ အာဏာစက် တွဲဖက်လျက် သာသနာတော် သန့်ရှင်းတည်တံ့ ပြန့်ပွားရေးကို ဆောင်ရွက်ခဲ့ပါသည် ဘုရား။\nဤသို့လျှင် မဇ္ဈိမဒေသ၌ သုံးကြိမ်၊ သီဟိုဠ်ကျွန်း၌ တစ်ကြိမ်၊ မြန်မာပြည်၌ နှစ်ကြိမ်အားဖြင့် (၆)ကြိမ်မျှသာ ဓမ္မစက်၊ အာဏာစက် တွဲဖက်ကာ သာသနာတော် သန့်ရှင်းတည်တံ့ ပြန့်ပွားရေး ဆောင်ရွက်ခဲ့သည်ကို ထင်ထင်ရှားရှား တွေ့မြင်ရပါသည် ဘုရား။\nထိုဓမ္မစက်၊ အာဏာစက်တွဲဖက်ကာ သာသနာတော် သန့်ရှင်းတည်တံ့ ပြန့်ပွားရေးကို ဆောင်ရွက်ခဲ့ရသည့် (၆)ကြိမ်တို့တွင် တတိယအကြိမ် မဇ္ဈိမဒေသ၌ ပေါ်ပေါက်ခဲ့သော သာသနာ့ဘေးဆိုးကြီးသည် အကြီးမားဆုံး ဖြစ်သည်ဟု ထင်မြင်ပါသည် ဘုရား။\nယခု မြန်မာပြည်၌ ဖြစ်ပေါ်နေသာ သာသနာ့ဘေးဆိုးကြီးသည် ထိုမဇ္ဈိမဒေသ၌ ဖြစ်ပေါ်ခဲ့သော ဘေးဆိုးကြီးကဲ့သို့ပင် အလွန် ကြီးမားသော ဘေးဆိုးကြီး ဖြစ်ပါသည် ဘုရား။\nဤမျှလောက် ကြီးမားသော သာသနာ့ဘေးဆိုးကြီးကို သာသနမာမက အာဏာပိုင်အဖွဲ့အစည်းများနှင့် ထေရဝါဒဗုဒ္ဓဘာသာဝင် ရဟန်း၊ ရှင်၊ လူအပေါင်းတို့ ညီညာဖြဖြ လက်တွဲကြလျက် သုတ်သင် ပယ်ရှား တားမြစ်ကြပါစို့ဟု လေးလေးနက်နက် တိုက်တွန်း နှိုးဆော်လျက် ဘုရားတပည့်တော်၏ သာရဏီယသြဝါဒကထာကို နိဂုံးကမ္ပတ် အဆုံးသတ်ပါသည် နိုင်ငံတော် ဗဟိုသံဃာ့ဝန်ဆောင် ဆရာတော် အရှင်မြတ်တို့ ဘုရား။ ။\nPosted by LokaChantha at 4:55 PM No comments:\nပြည်ထောင်စုမြန်မာနိုင်ငံတော် ဆဋ္ဌအကြိမ် နိုင်ငံတော်သံဃမဟာနာယကအဖွဲ့ (၄၇)ပါးစုံညီ သတ္တမအစည်းအဝေး၌ မိန့်ကြားတော်မူအပ်သော သဘာပတိ ဥက္ကဋ္ဌ အဘိဓဇမဟာရဋ္ဌဂုရု၊ အဘိဓဇအဂ္ဂမဟာသဒ္ဓမ္မဇောတိက၊ အဂ္ဂမဟာပဏ္ဍိတ၊ မကွေးမြို့ မဟာဝိသုတာရာမတိုက်သစ်ဆရာတော် ဘဒ္ဒန္တကုမာရမဟာထေရ်၏ သာရဏီယ သြဝါဒကထာ အပြည့်အစုံမှာ အောက်ပါအတိုင်း ဖြစ်သည်။\n၁၃၇၀ ပြည့်နှစ် တပေါင်းလဆန်း ၂ ရက် (၂၅-၂-၂၀၀၉) ဗုဒ္ဓဟူးနေ့\nနိုင်ငံတော်သံဃမဟာနာယက ဆရာတော် အရှင်မြတ်တို့ ဘုရား။\nဆရာတော် အရှင်မြတ်တို့ သာသနာတော် သန့်ရှင်း တည်တံ့ပြန့်ပွားရေးဟူသော ဦးတည်ချက်ဖြင့် စုံစုံညီညီ ကြွရောက်တော်မူလာကြသည့်အတွက် “ယာဝကီဝဉ္စ ဘိက္ခဝေ ဘိက္ခူ သမဂ္ဂါ သန္နိပတိဿန္တိ၊ သမဂ္ဂါ ဝုဋ္ဌဟိဿန္တိ၊ သမဂ္ဂါ သံဃကရဏီယာနိ ကရိဿန္တိ၊ ဝုဒ္ဓိယေဝ ဘိက္ခဝေ ဘိက္ခူနံ ပါဋိကင်္ခါ၊ နောပရိဟာနိ” (ဒီ၊ ၂၊ ၆၅)ဟူသော ဘိက္ခု အပရိဟာနိယ ဒေသနာတော်နှင့်အညီ ညီညွတ်သည့်အတွက် နှစ်သက်ရွှင်လန်း ဝမ်းမြောက်ရပါသည် ဘုရား။\nဘုရားတပည့်တော်တို့၏ သံဃအဖွဲ့အစည်းအဆင့်ဆင့် ဖွဲ့စည်းမှု၏ ရည်ရွယ်ချက် (၇)ချက်တို့တွင် -\n(က)၌ သာသနာတော် သန့်ရှင်းတည်တံ့ ပြန့်ပွားရန် ဖြစ်သည်ဟု ဆိုထားရာ ဘုရားတပည့်တော်တို့ ဆောင်ရွက်ရမည့် သာသနာတော် ကိစ္စများမှာ သာသနာတော် သန့်ရှင်းရန်၊ သာသနာတော် တည်တံ့ရန်၊ သာသနာတော် ပြန့်ပွားရန်တို့ ဖြစ်ပါသည်။\nထိုရည်ရွယ်ချက် (၃)ချက်တို့တွင် သာသနာတော် သန့်ရှင်းရန်အတွက် ဂိုဏ်းပေါင်းစုံ သံဃာ့အဖွဲ့အစည်း ဖွဲ့စည်းပြီး ပထမငါးနှစ်အတွင်း၌ ရဟန်းတု၊ ရဟန်းယောင်များကို ဖယ်ရှားခြင်း၊ ပိဋကတ်တော်နှင့် မညီသော ရေးသားခြင်း၊ ဟောပြောခြင်း၊ ပြသခြင်း၊ ပြုလုပ်ခြင်းများကို နိုင်ငံတော် သီးခြားဝိနည်းဓိုရ်အဖွဲ့များဖြင့် ဓမ္မ၊ အဓမ္မ ဆုံးဖြတ်စေခြင်း စသည်ဖြင့် သာသနာတော် သန့်ရှင်းရန် ကိစ္စများကို ဆောင်ရွက်ခဲ့သဖြင့် အထိုက်အလျောက် အောင်မြင်ခဲ့ပါသည် ဘုရား။\nသို့ရာတွင် နှစ်ကာလ ကြာမြင့်လာသောအခါ ထိုရဟန်းတု ရဟန်းယောင်များ၊ အဓမ္မဝါဒများ တစ်စတစ်စ ခေါင်းထောင်လာသည်ကို ဆရာတော်ဘုရားများ ကြားသိတော်မူကြပြီး ဖြစ်ပါလိမ့်မည် ဘုရား။\nနိုင်ငံတော် သံဃမဟာနာယကအဖွဲ့ဝင် ဆရာတော် အရှင်သူမြတ်တို့သည် -\n(၁) ခမာ - အရာရာ၌ သည်းခံခြင်းဂုဏ်၊\n(၂) ဇာဂရိယ - နိုးကြားခြင်းဂုဏ်၊\n(၃) ဥဋ္ဌာန - ထကြွလုံ့လ ဝီရိယရှိခြင်းဂုဏ်၊\n(၄) သံဝိဘာဂ - ခွဲခြားဝေဖန်ခြင်းဂုဏ်၊\n(၅) ဒယာ - သနားငဲ့ညှာခြင်းဂုဏ်၊\n(၆) ဣက္ခဏာ - စေ့စေ့ငုငု ကြည့်ရှုဆင်ခြင်ခြင်းဂုဏ် ဟူသော နာယကဂုဏ်အင်္ဂါ ခြောက်ပါးတို့နှင့် ပြည့်စုံတော်မူကြသည့် အရှင်မြတ်များချည်းသာ ဖြစ်ကြရပါမည် ဘုရား။\nဤနာယကဂုဏ်အင်္ဂါ ခြောက်ပါးတို့တွင်လည်း နောက်ဆုံးဖြစ်သော စေ့စေ့ငုငု ကြည့်ရှုဆင်ခြင်ခြင်း ဟူသော “ဣက္ခဏာ” ဂုဏ်အင်္ဂါကို ကိစ္စကြီးငယ် အသွယ်သွယ် အဝဝ ဟူသမျှတို့၌ ရှေ့ဂုဏ်အင်္ဂါ ငါးပါးထက် အလွန်အကျူး အထူးအားဖြင့် အလိုရှိသင့်၊ အလိုရှိထိုက်၊ ပြည့်စုံစေသင့်၊ ပြည့်စုံစေထိုက်လှပါသည် ဘုရား။\nအဘယ်ကြောင့်နည်းဟူမူ အကြီးအမှူး ဦးစီးနာယက ဖြစ်ကြသော ပုဂ္ဂိုလ်များသည် မိမိတို့ ကြီးမှူးရာ နယ်ပယ်အတွင်း၌ အကြောင်းအရာ ဝတ္ထု အစုစုတို့ကို တစ်ခုမကျန် ဝေဖန်ပိုင်းခြား ပြတ်သားစွာ သိမြင်အောင် ကြည့်ရှုဆင်ခြင်ပြီး ပဂ္ဂဟ၊ နိဂ္ဂဟ ကိစ္စကြီးငယ် အသွယ်သွယ်တို့ကို ဆောင်ရွက် ပြုလုပ်မှသာလျှင် ချို့ယွင်းချက်မရှိ တိကျမှန်ကန်သော ဆောင်ရွက်ချက်ဖြစ်သဖြင့် လိုအပ်သော အကျိုးများ ပြီးစီးအောင်မြင်နိုင်သောကြောင့် ဖြစ်ပါသည် ဘုရား။\nသို့ရာတွင် နိုင်ငံတော်သံဃမဟာနာယကအဖွဲ့ကြီးသည် ကျောင်း၊ ကျောင်းတိုက် ပိုင်ဆိုင်မှု အငြင်းပွားခြင်း၊ ကျောင်းသစ်ဆောက်လုပ်မှု အတည်ပြုခြင်း အစရှိသော အသေးအဖွဲ ကိစ္စများကိုသာ ဆောင်ရွက်နေကြရသည်က များပါသည် ဘုရား။ လွန်စွာ အရေးကြီးသည့် သာသနာတော် သန့်ရှင်းရေးကိစ္စများကိုမူ စိတ်ပါဝင်စားသော အရှင်မြတ်များ အနည်းငယ်မျှသာ ရှိသည်ဟု ထင်မြင် ယူဆမိပါသည် ဘုရား။\nနိုင်ငံတော် သံဃမဟာနာယကအဖွဲ့ကြီးသည် သံဃာ့အဖွဲ့အစည်း အဆင့်ဆင့်တွင် အမြင့်ဆုံးအဖွဲ့အစည်းကြီး ဖြစ်သည့်အတွက် သာသနာတော် သန့်ရှင်းရေးကိစ္စများသည် နိုင်ငံတော် သံဃမဟာနာယကအဖွဲ့ကြီးမှာ တာဝန်အရှိဆုံး ဖြစ်ပါသည်။\nထို့ကြောင့် ဗုဒ္ဓမြတ်စွာ သာသနာတော်မြတ်ကြီး၌ မည်သည့်အညစ်အကြေးများ၊ မည်သည့်ဘေးရန်များ၊ မည်သည့်အနှောင့်အယှက်များ ဖြစ်ပေါ်နေသည်ဟု တိကျပြတ်သားစွာ သိမြင်အောင် ဆင်ခြင်ထောက်လှမ်း စုံစမ်းလေ့လာမှု အမြဲပြုနေကြဖို့ လိုပါသည် ဘုရား။\nယခုအခါ ပိဋကတ်တော်နှင့် မညီညွတ်သော ရေးသားခြင်း၊ ပြသခြင်း၊ ပြုလုပ်ခြင်း၊ ဟောပြောခြင်းများ ပေါ်ပေါက်နေသည်ကိုလည်းကောင်း၊ ယခင်က အဓမ္မဟု ဆုံးဖြတ်အပ်ခဲ့ပြီးသော အဓမ္မဝါဒများ ပြန်လည် ခေါင်းထောင်နေသည်ကိုလည်းကောင်း ကြားသိ တွေ့မြင်နေရပါသည် ဘုရား။\nယင်းကိစ္စများသည် သာသနာတော်အတွက် ကြောက်မက်ဖွယ် ကောင်းသည့် လွန်စွာ ကြီးမားသော အညစ်အကြေးများ ဖြစ်ကြပါသည် ဘုရား။\nထို သာသနာ့ဘေးရန်များကို မည်သို့မည်ပုံ တားဆီးကာကွယ်ရမည်။ သုတ်သင် ပယ်ရှားရမည် စသည်တို့ကို လေးလေးနက်နက် စဉ်းစား နှိုင်းချိန်၍ မိမိတို့ အချင်းချင်းလည်းကောင်း၊ နိုင်ငံတော် ဗဟိုသံဃာ့ဝန်ဆောင် ဆရာတော်များနှင့်လည်းကောင်း၊ အခြားပညာရှင်များနှင့်လည်းကောင်း တိုင်ပင် ညှိနှိုင်း၍ အလေးအနက်ထားကာ ဆောင်ရွက်တော်မူကြပါရန် လျှောက်ထားပါသည် ဘုရား။\nအထူး နောက်တစ်ချက် လျှောက်ထားလိုသည်မှာ ဆဋ္ဌအကြိမ် နိုင်ငံတော် သံဃမဟာနာယကအဖွဲ့ (၄၇)ပါးစုံညီ ပဉ္စမအစည်းအဝေးက သံဃာ့အဖွဲ့အစည်း အခြေခံစည်းမျဉ်းနှင့် လုပ်ထုံးလုပ်နည်းများ၊ နာယကလက်စွဲ၊ ညွှန်ကြားလွှာများ ပြင်ဆင်ရန်ကိစ္စကို စိစစ်ရေးအဖွဲ့ ဖွဲ့စည်းတာဝန်ပေးခဲ့ရာ ယင်းစိစစ်ရေးအဖွဲ့က စိစစ်တွေ့ရှိချက်များကို ညှိနှိုင်းဆွေးနွေးပြီးလျှင် ပြင်ဆင်၊ ဖြည့်စွက်၊ နုတ်ပယ်သင့်သည့် ကောက်နုတ်ချက်များကို ဆဋ္ဌအကြိမ် နိုင်ငံတော် သံဃမဟာနာယကအဖွဲ့ (၄၇)ပါးစုံညီ ဆဋ္ဌအစည်းအဝေးသို့ တင်ပြခဲ့ရာ ယင်းအစည်းဝေးက ဖော်ပြပါအတိုင်း ဆုံးဖြတ်ခဲ့ပါသည်။\nလုပ်ထုံးလုပ်နည်းများ ပြင်ဆင်ရန် ကိစ္စတင်ပြခြင်းနှင့် စပ်လျဉ်း၍ အထူးဂိုဏ်းပေါင်းစုံ သံဃာ့အစည်းဝေးကို တင်ပြ၍ ပြင်ဆင်ရမည့် အချက်များစွာကို တွေ့ရှိ၍ နိုင်ငံတော် သံဃမဟာနာယကဆရာတော်များ အနေဖြင့် လိုအပ်ချက်များ တွေ့ရှိပါက စိစစ်ရေးအဖွဲ့ငယ်သို့ အကြံဉာဏ်များ ပေးပို့နိုင်ရန်ကိစ္စ တင်ပြခြင်းနှင့် စပ်လျဉ်း၍ သိရှိကြောင်း မှတ်တမ်းတင်ရန်။\nယင်းပြင်ဆင်၊ ဖြည့်စွက်၊ နုတ်ပယ်ရန် အချက်များနှင့် ပတ်သက်၍ နိုင်ငံတော် သံဃမဟာနာယကဆရာတော်များ၏ အကြံပြု တင်ပြချက်များကို ချီးမြှင့်ပါရန် လျှောက်ထား ဆက်ကပ်သည့် စာကိုလည်း တွေ့မြင် ဖတ်ရှုရပါသည် ဘုရား။\nယင်းလျှောက်ထားစာဝယ် အကြောင်းအရာ၌ “လုပ်ထုံးလုပ်နည်း၊ လက်စွဲ၊ ညွှန်ကြားလွှာများ ပြင်ဆင်ရေးကိစ္စ”ဟု ဖော်ပြထားသော်လည်း စိစစ်ရေးအဖွဲ့၏ ပြင်ဆင်၊ ဖြည့်စွက်၊ နုတ်ပယ်ရန် အချက်များကို ဖော်ပြရာ၌ သံဃာ့အဖွဲ့အစည်း အခြေခံစည်းမျဉ်းပါဝင်နေသည်ကို တွေ့ရှိပါသည်။\nယင်းသံဃာ့အဖွဲ့အစည်း အခြေခံစည်းမျဉ်းပါ အပိုဒ်များကို ဂိုဏ်းပေါင်းစုံသံဃာ့အစည်းအဝေးကြီးကသာ ပြင်ဆင်ခြင်း၊ ဖြည့်စွက်ခြင်း၊ နုတ်ပယ်ခြင်း ပြုလုပ်နိုင်သည်ဟု သံ/စည်း အခန်း (၁၆)၊ အပိုဒ် (၉၆)၌ ပြဋ္ဌာန်းထားပါသောကြောင့် သံဃာ့အဖွဲ့အစည်း အခြေခံစည်းမျဉ်း၌ ပါသော ပြင်ဆင်၊ ဖြည့်စွက်၊ နုတ်ပယ်ချက်များကို ဂိုဏ်းပေါင်းစုံ သံဃာ့အစည်းအဝေးကြီးကသာ ပြုလုပ်နိုင်သည် ဖြစ်၍ ဂိုဏ်းပေါင်းစုံ သံဃာ့အဖွဲ့ အထူးအစည်းအဝေး ခေါ်ယူရန် လိုအပ်ပါသည် ဘုရား။\nသံ/စည်း အခန်း (၁၁)၊ အပိုဒ် (၈၀)၌ သာသနာတော် တစ်ရပ်လုံးနှင့် သက်ဆိုင်သည့် အရေးကြီးသော သာသနာရေးကိစ္စ ပေါ်ပေါက်လာသည့်အခါ နိုင်ငံတော် သံဃမဟာနာယကအဖွဲ့၏ ဆုံးဖြတ်ချက်အရ ဂိုဏ်းပေါင်းစုံ သံဃာ့အစည်းအဝေးပွဲကြီးကို ကျင်းပရမည်ဟု ပြဋ္ဌာန်းထားရာ တပည့်တော်တို့ သံဃမဟာနာယကအဖွဲ့ကြီးက ဂိုဏ်းပေါင်းစုံ သံဃာ့အစည်းအဝေးပွဲကြီး ကျင်းပသင့်၊ မကျင်းပသင့် အဆုံးအဖြတ်ပေးရမည် ဖြစ်ပါသည်။\nယင်းကိစ္စကို တပည့်တော်တို့ နိုင်ငံတော် သံဃမဟာနာယကဆရာတော်များချည်း မဆုံးဖြတ်ဘဲ သာသနာရေးဝန်ကြီးနှင့် ညှိနှိုင်းတိုင်ပင်ပြီးမှသာ ဆုံးဖြတ်သင့်သည်ဟု ထင်မြင်ပါသည် ဘုရား။\nသံဃာ့အဖွဲ့အစည်း အခြေခံစည်းမျဉ်း ပြင်ဆင်၊ ဖြည့်စွက်၊ နုတ်ပယ်ရန် ကိစ္စသည် သာသနာတော်အတွက် အလွန် အရေးကြီးသော ကိစ္စဖြစ်သဖြင့် တပည့်တော်တို့ နိုင်ငံတော် သံဃမဟာနာယကဆရာတော်များချည်း ညှိနှိုင်းတိုင်ပင် ပြင်ဆင်၊ ဖြည့်စွက်၊ နုတ်ပယ်ခြင်းများကို မပြုသေးဘဲ နိုင်ငံတော် ဗဟိုသံဃာ့ဝန်ဆောင် ဆရာတော်များထဲမှ သင့်လျော်သော ဆရာတော်များ၊ မူလဝန်ဆောင် ၆၆ ပါးတွင် ပါဝင်၍ သက်တော်ထင်ရှားရှိပြီး ဆောင်ရွက်နိုင်မည့် ဆရာတော်များ၊ အခြားပညာရှင်များနှင့်ပါ သေချစေ့စပ်စွာ ညှိနှိုင်းတိုင်ပင်ပြီး ဆောင်ရွက်သင့်သည်ဟု အကြံပြုလျက် တပည့်တော်၏ သာရဏီယ သြဝါဒကထာကို နိဂုံးကမ္ပတ် အဆုံးသတ်ပါသည် နိုင်ငံတော် သံဃမဟာနာယက ဆရာတော် အရှင်မြတ်တို့ ဘုရား။ ။\nဆဋ္ဌအကြိမ် နိုင်ငံတော် သံဃမဟာနာယကအဖွဲ့ (၄၇)ပါးစုံညီ ဆဋ္ဌအစည်းအဝေး သဘာပတိ၊ ဥက္ကဋ္ဌ ဆရာတော်ကြီး၏ အစည်းအဝေးဖွင့် သာရဏီယသြဝါဒကထာ\nပြည်ထောင်စု မြန်မာနိုင်ငံတော် ဆဋ္ဌအကြိမ် နိုင်ငံတော် သံဃမဟာနာယကအဖွဲ့ (၄၇)ပါးစုံညီ ဆဋ္ဌအစည်းအဝေး၌ မိန့်ကြားတော်မူအပ်သော သဘာပတိ၊ ဥက္ကဋ္ဌ၊ မကွေးမြို့ မဟာဝိသုတာရာမတိုက်သစ်ဆရာတော် အဘိဓဇမဟာရဋ္ဌဂုရု၊ အဘိဓဇအဂ္ဂမဟာသဒ္ဓမ္မဇောတိက၊ အဂ္ဂမဟာပဏ္ဍိတ ဘဒ္ဒန္တကုမာရ၏ အစည်းအဝေးဖွင့် သာရဏီယသြဝါဒကထာ အပြည့်အစုံမှာ အောက်ပါအတိုင်း ဖြစ်သည်။\n“ဆဋ္ဌအကြိမ် နိုင်ငံတော် သံဃမဟာနာယကအဖွဲ့ (၄၇)ပါးစုံညီ ဆဋ္ဌအစည်းအဝေးသို့ အားပေးချီးမြှောက်ကြွရောက်တော်မူလာကြသော နိုင်ငံတော် သံဃနာယက ဆရာတော် အရှင်မြတ်တို့ ဘုရား။\nဆရာတော်အရှင်မြတ်တို့ ကိုယ်၏ကျန်းမာခြင်း၊ စိတ်၏ချမ်းသာခြင်းတို့နှင့် ပြည့်စုံတော်မူကြ၍ သာသနာတော် သန့်ရှင်း တည်တံ့ ပြန့်ပွား တိုးတက်အောင် ဆောင်ရွက်တော်မူနိုင်ကြပါစေ” ဟု အာသီသပတ္ထနာ ပြုလျက် နှုတ်ခွန်းဆက်စကား လျှောက်ထားပါသည် ဘုရား။\nမြတ်စွာဘုရားသည် - “ယေ တေ ဘိက္ခဝေ ဘိက္ခူ အဓမ္မံ ဓမ္မော တိ ဒီပေန္တိ၊ တေ ဘိက္ခဝေ ဘိက္ခူ ဗဟုဇန အဟိတာယ ပဋိပန္နာ ဗဟုဇန အသုခါယ ဗဟုနော ဇနဿ အနတ္ထာယ အဟိတာယ ဒုက္ခာယ ဒေဝမနုဿာနံ။ ဗဟုဉ္စ တေ ဘိက္ခဝေ ဘိက္ခူ အပုညံ ပသဝန္တိ၊ တေ စိမံ သဒ္ဓမ္မံ အန္တရဓာပေန္တီ တိ။ ပ။\nရဟန်းတို့ အကြင်ရဟန်းတို့သည် တရားစစ် တရားမှန် မဟုတ်သော အဓမ္မကို တရားစစ် တရားမှန်ဖြစ်သော ဓမ္မဟုလည်းကောင်း။\nတရားစစ် တရားမှန်ဖြစ်သော ဓမ္မကို တရားစစ် တရားမှန် မဟုတ်သော အဓမ္မဟုလည်းကောင်း။\nဝိနည်းစစ် ဝိနည်းမှန် မဟုတ်သော အဝိနယကို ဝိနည်းစစ် ဝိနည်းမှန်ဖြစ်သော ဝိနယဟုလည်းကောင်း။\nဝိနည်းစစ် ဝိနည်းမှန် ဖြစ်သော ဝိနယကို ဝိနည်းစစ် ဝိနည်းမှန် မဟုတ်သော အဝိနယဟုလည်းကောင်း။\nမြတ်စွာဘုရား မဟောအပ် မပြောအပ်သည်ကို မြတ်စွာဘုရား ဟောအပ် ပြောအပ်ဟုလည်ကောင်း။\nမြတ်စွာဘုရား ဟောအပ် ပြောအပ်သည်ကို မြတ်စွာဘုရား မဟောအပ် မပြောအပ်ဟုလည်းကောင်း။\nမြတ်စွာဘုရား အလေ့အကျင့် မပြုအပ်သည်ကို မြတ်စွာဘုရား အလေ့အကျင့်ပြုအပ်၏ဟုလည်းကောင်း။\nမြတ်စွာဘုရား အလေ့အကျင့် ပြုအပ်သည်ကို မြတ်စွာဘုရား အလေ့အကျင့် မပြုအပ်ဟုလည်ကောင်း။\nမြတ်စွာဘုရား မပညတ်အပ်သည်ကို မြတ်စွာဘုရား ပညတ်အပ်၏ဟုလည်းကောင်း။\nမြတ်စွာဘုရား ပညတ်အပ်သည်ကို မြတ်စွာဘုရား မပညတ်အပ်ဟုလည်းကောင်း ပြကြကုန်၏။\nရဟန်းတို့ … ထိုရဟန်းတို့သည် လူအများ စီးပွားချမ်းသာမဲ့ခြင်း၊ အကျိုးမဲ့ခြင်း၊ နတ်လူတို့ အစီးအပွားမဲ့ခြင်း၊ ဆင်းရဲခြင်းငှာ ကျင့်သည် မည်ကုန်၏။\nရဟန်းတို့ … ထိုရဟန်းတို့သည် များစွာသော အကုသိုလ်ကိုလည်း ဖြစ်ပွားစေသည် မည်ကုန်၏။\nထိုရဟန်းတို့သည် ဤသာသနာတော်ကိုလည်း ကွယ်ပျောက်စေသည် မည်ကုန်၏ဟု ဟောတော်မူပါသည် ဘုရား။\n(အံ၊ ၁၊ ၁၈-၁၉)\nယခုသာသနာတော်နောက်ပိုင်း အချိန်အခါ၌ အဓမ္မကို ဓမ္မဟု ပြခြင်း စသည်ဖြင့် လူအများ စီးပွားချမ်းသာမဲ့ခြင်း၊ အကျိုးမဲ့ခြင်း၊ နတ်လူတို့ အစီးအပွားမဲ့ခြင်း၊ ဆင်းရဲခြင်းငှာ ကျင့်ကြကုန်သည် ဖြစ်၍ များစွာသော အကုသိုလ်ကို ဖြစ်ပွားစေကြကာ သာသနာတော်ကြီး ကွယ်ပျောက်အောင် ပြုလုပ်နေကြသည့် ရဟန်း သာမဏေများ ပေါ်ပေါက်နေကြသည်ကို ကြားသိကြရပါသည် ဘုရား။\nအချို့ရဟန်းများကလည်း ထေရဝါဒ ဗုဒ္ဓသာသနာတော် မှေးမှိန် ကွယ်ပျောက်၍ မဟာယာနသာသနာဖြစ်ပေါ်အောင် လုပ်ဆောင်နေကြသည်ကိုလည်း ကြားသိနေရပါသည် ဘုရား။\nဆိုခဲ့ပြီးသော အဓမ္မကို ဓမ္မဟု ပြခြင်း စသည်ဖြင့် နတ်လူအများ စီးပွားချမ်းသာမဲ့အောင်၊ ဆင်းရဲအောင်၊ သာသနာတော်ကိုလည်း ကွယ်ပျောက်အောင်၊ ထေရဝါဒဗုဒ္ဓသာသနာတော် ထွန်းကားနေသည့် မြန်မာနိုင်ငံတော်၌ မဟာယာနသာသနာ ပေါ်ပေါက်လာအောင် ပြုလုပ်နေကြသော သာသနပစ္စတ္ထိက သာသနာ့ရန်စွယ်ဖြစ်သော ရဟန်းသာမဏေများ အင်အားမကောင်းမီ ကြိုတင်၍ ကာကွယ်ကြရန် လိုအပ်နေပြီဖြစ်ကြောင်းကို လျှောက်ထားပါသည် ဘုရား။\nထို့ပြင် နိုင်ငံတော် သီးခြားဝိနည်းဓိုရ်အဖွဲ့များက အဓမ္မဟု ဆုံးဖြတ်ခဲ့သော ဝါဒများကို ပြန်လည် ဟောပြောနေကြသည်ကိုလည်းကောင်း၊ အဓမ္မဝါဒဟု ဆုံးဖြတ်ပြီးသော စာအုပ်စာတမ်းများကို မိတ္တူကူး၍ ဖြန့်ချိနေကြသည်ကိုလည်းကောင်း ကြားသိ တွေ့မြင်နေကြရပါသည် ဘုရား။\nထိုအဓမ္မဝါဒကို ပြန်လည် ဟောပြောနေမှု၊ အဓမ္မဝါဒစာအုပ်စာတမ်းများကို မိတ္တူကူး၍ ဖြန့်ချိနေမှု စသည်တို့ကို သက်ဆိုင်ရာမှ စုံစမ်း စိစစ်၍ ဖော်ထုတ် အရေးယူသင့်ပြီဖြစ်ကြောင်းကိုလည်း လျှောက်ထားအပ်ပါသည် ဘုရား။\nယင်းသို့ တိတိကျကျ ပြတ်ပြတ်သားသား အရေးယူ ဆောင်ရွက်မှုများကို မပြုလုပ်ဘဲ လျစ်လျူရှုနေပါက ယင်းအဓမ္မဝါဒများ ပြန်လည် ခေါင်းထောင်လာမည်ကို လည်းကောင်း၊ နိုင်ငံတော် ဝိနည်းဓိုရ်ဆရာတော်များ ဆုံးဖြတ်အပ်သော ဝိနိစ္ဆယများ အချည်းနှီး အလဟဿ ဖြစ်သွားမည်ကိုလည်းကောင်း စိုးရိမ်မိပါသည် ဘုရား။\nဤကိစ္စကို လေးလေးနက်နက် ဆင်ခြင် စဉ်းစား နှလုံးထားတော်မူကြပါ ဘုရား။\nသံဃာ့အဖွဲ့အစည်း အခြေခံစည်းမျဉ်း ပြင်ဆင်ဖြည့်စွက်ချက် စာမျက်နှာ (၂၀)၊ အခန်း (၁) အပိုဒ် (၂)၊ အပိုဒ်ခွဲ (က)၌ “ထေရဝါဒဆိုသည်မှာ ပထမ သင်္ဂါယနာမှ ဆဋ္ဌ သင်္ဂါယနာအထိ သင်္ဂါယနာခြောက်တန် တင်ထားသော ပါဠိတော်၊ အဋ္ဌကထာ၊ ဋီကာ အစရှိသော ပိဋကကို ဆိုသည်” ဟုလည်ကောင်း၊\nယင်းအခြေခံစည်းမျဉ်း အခန်း (၂)၊ အပိုဒ် (၁၂)၊ အပိုဒ်ခွဲ (၈)၌ “ပရိယတ္တိသာသနာတော်ကို တိုးတက်စည်ပင် ပြန့်ပွားစေရန်နှင့် ပိဋကတ်တော်နှင့် မညီသော ရေးသားခြင်း၊ ဟောပြောခြင်း၊ ပြသခြင်း၊ ပြုလုပ်ခြင်းများကို တားဆီး ကာကွယ်ရန် ဖြစ်သည်”ဟုလည်းကကောင်း၊\nအပိုဒ် (၁၃)၌ “သံဃာ့အဖွဲ့အစည်း အဆင့်ဆင့်၏ ဆောင်ရွက်ချက်ကို ဖော်ပြပါ အခြေခံမူများ၊ ရည်ရွယ်ချက်များနှင့် ကိုက်ညီစေရန် ဆောင်ရွက်ခွင့် ရှိသည်”ဟုလည်းကောင်း ပြဆိုထားပါသည်။\nဤပြဆိုချက်များကို ပေါင်းရုံး သုံးသပ်ပါက မြတ်စွာဘုရား၏ အဆုံးအမ၊ သာသနာတော်ဖြစ်သော ပထမသံဂါယနာမှ ဆဋ္ဌသံဂါယနာအထိ သံဂါယနာခြောက်တန် တင်ထားသော ထေရဝါဒပါဠိတော်၊ အဋ္ဌကထာ၊ ဋီကာ အစရှိသော ပိဋကတ်တော်နှင့် မညီသော ရေးသားခြင်း၊ ဟောပြောခြင်း၊ ပြသခြင်း၊ ပြုလုပ်ခြင်းများကို အရေးယူ တားဆီး ကာကွယ်နိုင်သည်ဟု အဓိပ္ပာယ်ရရှိပါသည် ဘုရား။\nသို့ဖြစ်၍ ထေရဝါဒ ဗုဒ္ဓသာသနာတော်နှင့် မညီသော ရေးသားခြင်း၊ ဟောပြောခြင်း၊ ပြသခြင်း၊ ပြုလုပ်ခြင်းများကို အရေးယူ တားဆီးကာကွယ်ရန် ဆောင်ရွက်ခွင့်ရှိသည်ကို သိတော်မူကြစေရန် လျှောက်ထားပါသည် ဘုရား။\nသံဃာ့အဖွဲ့အစည်း အခြေခံစည်းမျဉ်း အခန်း (၂)၊ အပိုဒ် (၄)၌ “ပြည်ထောင်စုမြန်မာနိုင်ငံတော်အတွင်း၌ ဤစည်းမျဉ်းအရ သတ်မှတ်ထားသည့် ဂိုဏ်းပေါင်းစုံ ပါဝင်သော သံဃာ့အဖွဲ့အစည်း တစ်ခုတည်းသာ ရှိရမည်”ဟုလည်းကောင်း၊\nအပိုဒ် (၅)၌ “ပြည်ထောင်စုမြန်မာနိုင်ငံတော် တစ်ဝန်းလုံးရှိ ထေရဝါဒ သံဃာ့ဂိုဏ်းအသီးသီးမှ ရဟန်းသံဃာဟူသမျှသည် ပြည်ထောင်စုမြန်မာနိုင်ငံတော် သံဃာ့အဖွဲ့အစည်းအတွင်း၌ အလိုအလျောက် ပါဝင်ပြီး ဖြစ်သည်”ဟုလည်းကောင်း ပြဋ္ဌာန်းထားပါလျက် ယခုအခါ အချို့ရဟန်း သာမဏေများသည် သံဃာ့အဖွဲ့အစည်းအဆင့်ဆင့် ကြီးကြပ်အုပ်ချုပ်မှုကို မခံယူသည့် တရားမဝင်သော သံဃာ့အဖွဲ့အစည်းများ ဖွဲ့စည်းလျက် ဆောင်ရွက်နေကြပါသည် ဘုရား။\nယင်းသို့ ဆောင်ရွက်နေကြခြင်းသည် အဆိုပါ သံဃာ့အဖွဲ့အစည်း အခြေခံစည်းမျဉ်း အပိုဒ် (၄)၊ အပိုဒ် (၅)ပါ ပြဋ္ဌာန်းချက်များကို ကျူးလွန်ကြသည့်အပြင် နိုင်ငံတော်သံဃမဟာနာယကအဖွဲ့မှ ထုတ်ပြန်သော ညွှန်ကြားလွှာအမှတ် (၈၁)ကိုလည်း ဖောက်ဖျက် ကျူးလွန်ရာ ရောက်ပါသည်။\nထို့အပြင် ပြည်ထောင်စု မြန်မာနိုင်ငံတော်အစိုးရက ထုတ်ပြန်သော အမိန့်အမှတ် (၆/၉၀)နှင့် သံဃာ့အဖွဲ့အစည်းဆိုရာ ဥပဒေအမှတ် (၂၀/၉၀)တို့ကိုလည်း ကျူးလွန်ရာ ရောက်ပါသည် ဘုရား။\nသို့ဖြစ်ပါ၍ အဆိုပါ စည်းမျဉ်းဥပဒေများကို ရဟန်း သာမဏေတိုင်း သိနေကြဖို့ အထူး လိုအပ်ပါသည်။\nထို့ကြောင့် ဤစည်းမျဉ်းဥပဒေများကို ရဟန်းသာမဏေများ သိနားလည်အောင် သံဃာ့အဖွဲ့အစည်းဝင် ဆရာတော်များ၊ ကျောင်းထိုင် ကျောင်းပိုင်ဆရာတော်များ၊ ကျောင်းတိုက်ဆရာတော်များ၊ စာချဆရာတော်များက အခါအခွင့်သင့်တိုင်း ဟောပြော ဆုံးမတော်မူကြရန် တပည့်တော်တို့ မဟာနာယကအဖွဲ့က ဆောင်ရွက်ပေးသင့်ပါသည် ဘုရား။\nမြတ်စွာဘုရားသည် သုက္ကပက္ခ၌လည်း - “ယေ တေ ဘိက္ခဝေ ဘိက္ခူ အဓမ္မံ အဓမ္မော တိ ဒီပေန္တီ၊ တေ ဘိက္ခဝေ ဘိက္ခူ ဗဟုဇနဟိတာယ ပဋိပန္နာ ဗဟုဇနသုခါယ ဗဟုနော ဇနဿ အတ္ထာယ ဟိတာယ သုခါယ ဒေဝမနုဿာနံ။ ဗဟုဉ္စ တေ ဘိက္ခဝေ ဘိက္ခူ ပုညံ ပသဝန္တိ၊ တေ စိမံ သဒ္ဓမ္မံ ဌပေန္တီတိ”။ ပ။\nရဟန်းတို့ … အကြင်ရဟန်းတို့သည် -\nတရားစစ် တရားမှန် မဟုတ်သော အဓမ္မကို တရားစစ် တရားမှန် မဟုတ်သော အဓမ္မဟုလည်းကောင်း။\nတရားစစ် တရားမှန်ဖြစ်သော ဓမ္မကို တရားစစ် တရားမှန်ဖြစ်သော ဓမ္မဟုလည်းကောင်း။\nဝိနည်းစစ် ဝိနည်းမှန် မဟုတ်သော အဝိနယကို ဝိနည်းစစ် ဝိနည်းမှန် မဟုတ်သော အဝိနယဟုလည်းကောင်း။\nဝိနည်းစစ် ဝိနည်းမှန် ဖြစ်သော ဝိနယကို ဝိနည်းစစ် ဝိနည်းမှန်ဖြစ်သော ဝိနယဟုလည်းကောင်း။\nမြတ်စွာဘုရား မဟောအပ် မပြောအပ်သည်ကို မြတ်စွာဘုရား မဟောအပ် မပြောအပ်ဟုလည်းကောင်း။\nမြတ်စွာဘုရား ဟောအပ် ပြောအပ်သည်ကို မြတ်စွာဘုရား ဟောအပ် ပြောအပ်၏ဟုလည်းကောင်း။\nမြတ်စွာဘုရား အလေ့အကျင့် မပြုအပ်သည်ကို မြတ်စွာဘုရား အလေ့အကျင့် မပြုအပ်ဟုလည်းကောင်း။\nမြတ်စွာဘုရား အလေ့အကျင့် ပြုအပ်သည်ကို မြတ်စွာဘုရား အလေ့အကျင့် ပြုအပ်၏ဟုလည်းကောင်း။\nမြတ်စွာဘုရား မပညတ်အပ်သည်ကို မြတ်စွာဘုရား မပညတ်အပ်ဟုလည်းကောင်း။\nမြတ်စွာဘုရား ပညတ်အပ်သည်ကို မြတ်စွာဘုရား ပညတ်အပ်၏ဟုလည်းကောင်း ပြကြကုန်၏။\nရဟန်းတို့ … ထိုရဟန်းတို့သည် လူအများ စီးပွားချမ်းသာဖြစ်ခြင်း၊ အကျိုးဖြစ်ခြင်းငှာ၊ နတ်လူတို့၏ အစီးအပွားဖြစ်ခြင်း၊ ချမ်းသာခြင်းငှာ ကျင့်သည် မည်ကုန်၏။\nရဟန်းတို့ … ထိုရဟန်းတို့သည် များစွာသော ကုသိုလ်တရားကိုလည်း ဖြစ်ပွားစေသည် မည်ကုန်၏။\nထိုရဟန်းတို့သည် ဤသာသနာတော်ကိုလည်း တည်တံ့စေသည် မည်ကုန်၏ဟု ဟောတော်မူခဲ့ပါသည် ဘုရား။\n(အံ၊ ၁၊ ၁၉)\nသို့ဖြစ်ပါ၍ နိုင်ငံတော်သံဃမဟာနာယကအဖွဲ့နှင့်တကွ သံဃာ့အဖွဲ့အစည်းအသီးသီး၌ ပါဝင်သော အရှင်မြတ်များသည်လည်းကောင်း၊ သံဃာ့အဖွဲ့အစည်းအဆင့်ဆင့်၌ မပါဝင်သော အရှင်မြတ်တို့သည်လည်းကောင်း၊ မြတ်စွာဘုရား၏ တပည့်သာဝကဖြစ်သော ရဟန်းသာမဏေအားလုံးတို့သည် လူအများ၏ စီးပွားချမ်းသာဖြစ်ခြင်း၊ အကျိုးဖြစ်ခြင်းငှာ၊ နတ်လူတို့၏ အစီးအပွားဖြစ်ခြင်း၊ ချမ်းသာခြင်းငှာ ကျင့်သော ပုဂ္ဂိုလ်၊ များစွာသော ကုသိုလ်တရားကိုလည်း ဖြစ်စေသော ပုဂ္ဂိုလ်၊ ဤသာသနာတော်ကိုလည်း တည်တံ့စေသော ပုဂ္ဂိုလ်များ ဖြစ်အောင် ကျင့်ကြံကျိုးကုတ် အားထုတ်တော်မူကြပါဟု တိုက်တွန်းလျက် ဘုရားတပည့်တော်၏ သာရဏီယ သြဝါဒကထာကို နိဂုံးချုပ်ပါသည် နိုင်ငံတော် သံဃမဟာနာယကအဖွဲ့ဝင် အရှင်မြတ်တို့ ဘုရား။ ။\nအဘိဓဇမဟာရဋ္ဌဂုရု၊ အဘိဓဇအဂ္ဂမဟာသဒ္ဓမ္မ ဇောတိက၊ အဂ္ဂမဟာပဏ္ဍိတ\nအပ္ပမာဒ ဓမ္မရသမဂ္ဂဇင်း၊ မတ် ၂၀၀၉၊ အတွဲ (၁၀) အမှတ် (၃)၊ စာ ၈-၁၁\nPosted by LokaChantha at 4:51 PM No comments:\nတရားတော်ကို ဒကာ၊ ဒကာမများ အားလုံးက အလေးပြုရမည်။ ရွတ်ဖတ်ဖို့ရန် မပျင်းသင့်သလို ကျက်မှတ်ဖို့ရန်လည်း မပျင်းရပေ။\nအစွမ်းသတ္တိရှိသော တရားဓမ္မများ ရွတ်ဖတ် ပူဇော်နေလျှင် ထိုတရားဓမ္မများကို အကြောင်းပြု၍ မိမိတို့ သန္တာန်၌ နှစ်သက် ရွှင်လန်း ဝမ်းမြောက်ရ၏။\nတရားတော်၏ အစွမ်းသတ္တိ အရှိန်အဝါတို့ကြောင့် မိမိတို့၌ ရောဂါ ကင်းနိုင်၏။ အန္တရာယ် ကင်းနိုင်၏။ လာဘ်လာဘ တိုးနိုင်၏။\nထိုသို့ပင် ဖြစ်သော်လည်း မိမိတို့၌ အန္တရာယ်ကင်းစေရန်၊ လာဘ်သပ်ပကာ တိုးပွားစေရန်၊ စီးပွားတိုးတက်များပြားစေရန် စသည့် လိုလားမှုဖြင့် မရွတ်ဖတ်ရပေ။\nထိုတရားဓမ္မတို့အပေါ်တွင် ကြည်ညိုလေးစား မြတ်နိုးသည့် သဒ္ဓါစိတ်ထားဖြင့် ရွတ်ဖတ် ပူဇော်သမှု ပြုရပေမည်။\nအပ္ပမာဒ ဓမ္မရသမဂ္ဂဇင်း၊ သြဂုတ် ၂၀၀၉၊ အတွဲ (၁၀) အမှတ် (၈)၊ စာ-၅၉\nPosted by LokaChantha at 4:48 PM No comments:


Why Do We Blog ??? | Layma's World\n« Blog ကဗျာ… August လမှာ အကြိုက်ဆုံး… »\nTesla, on September 3, 2007 at 3:57 am said:\nဓါတ်ပုံဘယ်နေရာက ရိုက်သွားလည်း ဆိုတာကြည့်သွားတယ်..။ ဘေးနားမှာ ကောင်မလေး နောက်တယောက်လည်း ရှိတယ်ဆိုတာ မှတ်သွားတယ်.။ ဒုတိယပိုင်း အချိန်ဆို တာကိုပါ ထည့်တွက်လိုက်မယ်.။ စိုးဇေယျ လှည့်ထွက် သွားတဲ့ နေရာကိုလည်း သိတယ်.။ ယုံလားတော့ မသိဘူး ခမ်းမထဲ ၀င်လာတဲ့ လူမပြောနဲ့ ပုရွက်ဆိတ်တောင် မလွတ်အောင် ဓါတ်ပုံတွေ ရိုက်ထားတယ်.။ ပြန်ရှာလိုက်ယုံပါပဲ..။ ဟော့ဒီမှာ မလေးမ ဖြစ်ပါတယ် ဆိုတဲ့ ပို့စ်မတက် လာစေချင်ရင် မုန့်အမြန် လာကျွှေးပါ..။ 😛\nသန့်ဇော်မင်း, on September 3, 2007 at 4:18 am said:\nကျွန်တော်နဲ့ နှင်းမိုးဝေ၊ မောင်ပွတ်ရဲ့ကိုယ်စားလှယ်၊ စိတ်ကူးတို့ ပြောနေတာတွေကို ကြားတယ်ဆိုတော့..\nခန်းမရဲ့ အလယ်၊ အနောက်နားမှာဗျို့.. ..\nဟဲဟဲ.. မမလေး.. ခုလို့ တိတ်တိတ်လေး လာသွားလို့ ဘယ်ရမလဲ\nကျွန်တော်ဗျာ.. မမလေးရဲ့ လက်မှတ်လေးတွေလို့ အားလုံးကို လိုက်မေးနေတာ.. မတွေ့ကြဘူး… ဆိုလို့…\nLayma, on September 4, 2007 at 9:37 am said:\nကိုTesla…. ခြေရာခံပုံခံနည်းကတော့ တကယ့်နိုင်ငံရှော်တွေ အတိုင်းပါပဲ … ။ ပုရွက်ဆိတ်မလွတ်ပေမဲ့ လေးမ လွတ်ရင်လွတ်မှာပေါ့… ဟီး…စတာပါ…. မုန့် လာကျွေးသွားတယ်လေ…. မုန့် လေပွေမရဘူးဆိုတော့ ဘာကျွေးရမှန်းမသိတော့ဘူး….။\nကိုTzm…. ဟဲ…ဟဲ … ကိုသန့် တို့ ဘေးနားမှာပဲထိုင်နေတာလေ… မတွေ့ ဘူးလား… နောက်တခါ အတင်းအုပ်ရင် ဆင်ခြင်ပါ… မမလေးမို့ လို့ ပေါ့ကွာ … တခြားသူဆိုရင်တော့…။\nသန့်ဇော်မင်း, on September 5, 2007 at 3:08 am said:\nမမလေး.. ကျွန်တော်သိပါတယ်… စုံထောက်လုပ်လိုက်တော့…\nယုဆဂိကိုတော့ ဦးသိန်းမိတ်ဆတ်ပေးလို့ တွေ့လိုက်တယ်\nကျွန်တော့်ဆီမှာရှိတဲ့ မမလေးဓာတ်ပုံက မျက်နှာမမြင်ရဘူး.. 😀\nတခြားပုံတွေကို ကျွန်တော်သွားမယူရသေးဘူးနော်.. ယူပြီးပို့ပေးမယ်..\nLayma, on September 6, 2007 at 10:32 am said:\nသန့်ဇော်မင်း, on September 6, 2007 at 12:47 pm said:\nအင်း.. မျက်နှာပါတဲ့ ပုံကို ရအောင် ရှာဦးမှာ..\nဆီမီနာမှာ ရိုက်တဲ့ ပုံ အားလုံးပေါင်း ၃၀၀၀ ကျော်တယ်..\nမယုံမရှိနဲ့.. ယင်ကောင်တောင် မလွတ်ဘူး.. တကယ်\nsisain, on September 9, 2007 at 12:19 am said:\nဓာတ်ပုံအားလုံး ကိုင်ထားတဲ့သူက ဘာမှမပြောရဘူး။ မောင်တက်တို့၊ သန့်သန့်တို့ ဒီမှာ လေထွားနေကြတယ်။\nဘလော့ခ်ပွဲ လာသွားတာ ခုမှသိပါတယ်။ ကောင်းပါ့-\nSaturngod, on September 9, 2007 at 7:46 am said:\nကယ်လီစပွန် က ဘာလုပ်မလို့လဲ… iPod ဖြစ်ဖြစ်.. PS3 ဖြစ်ဖြစ်… ဒါမှ မဟုတ်ရင်လည်း PDA တစ်လုံးလောက်ဆိုရင် ကျေနပ်ပါတယ်.. Laptop ပေးလို့လည်း စိတ်ဆိုးဘူး… ကယ်လီစပွန်က ချောင်းဆိုးပျောက်ဆေးရည်မဟုတ်လား.. ရေးရင်းနဲ့တောင် ချောင်းဆိုးချင်လာပြီ…\nLayma, on September 9, 2007 at 3:17 pm said:\nကိုသန့် ….ယင်ကောင်မှမရှိတာ … စုံထောက်ကြီးကလဲ ဇွဲမလျှော့ပါလား ….။\nကိုစစ်အိမ်….ဂလိုလား… သူတို့ လက်ထဲမှာ ဘာမှမရှိဘဲနဲ့လေးမ ကို ခြောက်စားလုပ်နေကြတာပေါ့ …။ဟွန်း..ဟွန်း… လုံးဝမကြောက်တော့ဘူး ….။\nကိုစေတန် …. “သင့်ရင်သွေးကို အစားစားချင်စိတ်ဖြစ်အောင် ကယ်လီစပွန်တိုက်ပါ” လို့ ကြော်ငြာတာတွေ့ ဖူးလို့… ဟီး … Laptop လား..ဘယ်နှစ်လုံးလိုချင်လဲသာပြောလိုက် … ရစေရမယ် …။\nRemar, on March 22, 2010 at 9:57 pm said:


ယာဉ်မောင်းတစ်ဦး၏ ဆန္ဒ | Myanmar Gazette News Media Forum Network\nHome » Opinions & Discussion » ယာဉ်မောင်းတစ်ဦး၏ ဆန္ဒ\nPosted by ကထူးဆန်း on Jun 3, 2012 in Opinions & Discussion | 29 comments\nကားတွေ စည်းကမ်းဖောက်တာ ဂျာနယ်တွေမှာ ရေးကြ ပြောကြတာလည်း ကြာပါပြီ။ လူတွေလည်း သေခဲ့ကြ သေဆဲပါဘဲ ။\nဒါပေမဲ့ ယာဉ်ထိန်းရဲများနှင့် လမ်းစည်းကမ်းထိန်းသိမ်းရေးကတော့ သတင်းစာထဲမှာဘဲ အစည်းအဝေးခန်းထဲမှာဘဲ လမ်းစည်းကမ်းထိန်းသိမ်းနေပါတယ်။ ဘယ်တော့များ တင်းကြပ်တဲ့ စည်းကမ်းထိန်းသ်ိမ်းမှု့တွေလုပ်မလဲလို့ မျှော်ရင်းနဲ့ မျှော်သူမောရပါပြီ။\nမီးပွိုင့်မှာ ရှိတဲ့ ယာဉ်ထိန်းရဲတွေ အရေးကြီး ယာဉ်တန်းရှိမှ ရုံထဲက ထွက်တဲ့ အကျင့် ပြင်ဖို့လိုပါပြီ။ ၀င်ငွေပိုကောင်းနိုင်မဲ့ လိုင်စင်စစ်တာ ၊ ကုန်ကားတွေ ၊ ကားငယ်တွေ လုပ်ငန်းလိုင်စင် စစ်တာတွေ ရပ်ပြီး ယာဉ်မောင်းတွေ စည်းကမ်းသေ၀ပ်အောင် ထိန်းသ်ိမ်းတဲ့ အလုပ် ဦးစားပေးလုပ်သင့်နေပါပြီ။\nစည်းကမ်းရှိတဲ့ ယာဉ်မောင်းတွေ မောင်းမရလောက်အောင် စိတ်ညစ်ညူးအောင် စိတ်မရှည်လောက်အောင်ဖြစ်နေတာတွေကို ထိန်းသိမ်းသင့်ပါပြီ။\nတကယ်တော့ စည်းကမ်းရှိရင်ရန်ကုန်မြို့ က ကားတွေ ဒီလောက် လမ်းပိတ်ဆို့မူ့ မဖြစ်နိုင်ပါဘူး ။ စည်းကမ်းမရှိကြတဲ့ အတွက် ပိတ်ဆို့ ကုန်တာပါ။\nနောက် လမ်းတွေမှာ ဘယ်လိုစည်းကမ်းလေးတွေ ပြောင်းလဲရင် လမ်းပိတ်ဆို့တာ သက်သာမယ် စည်းကမ်းလိုက်နာသူများ ဖြစ်မလဲဆိုတာ သုတေသနပြု လေ့လာပြင်ဆင်သင့်ပါပြီ။\nဥပမာပြောရရင် .. မီးပွိုင့်တွေမှာ ယာဉ်လိုင်း မကူးရ မျဉ်းသေတွေဟာ ယခုထက် ပို ရှည် သင့်ပါပြီ ။ ယခု ယာဉ်လိုင်းမျဉ်းသေ တွေဟာ ဟိုလွန်ခဲ့သော နှစ်ပေါင်းများစွာ ကထဲ ကအတိုင်းပါဘဲ … ကားတွေများလာတဲ့ အတွက် မျဉ်းသေလိုင်းပိုရှည်ပြီး ကားတွေ တန်းစီတဲ့ အကျင့်ဖြစ်အောင် ၀င်ရောက်ထိန်းသိမ်းသင့်ပါပြီ ။\nနောက်တစ်ခု ကတော့ အချိန်ပေါ်မူတည်ပြီး ကားလမ်း ဘက်ပြောင်းမောင်းခွင့် ပေးတာပါဘဲ။ ဥပမာ .. နံနက်ရုံးတက်ချိန်ဆို မြို့ထဲဝင်တဲ့ ကားတွေများတဲ့ အတွက် မီးပွိုင့် နားတွေမှာ ကွေ့ကားကို လမ်းတစ်ဘက်ကနေ မောင်းခွင့်ပေးတာမျိုး ၊ ယာဉ်ကြော သုံးကြောက ကနေ လေးကြောအထိ တိုးမြှင့်ပြီး မောင်းခွင့်ပေးတာမျိုး လုပ်သင့်သည်ဟုထင်မြင်ယူဆမိပါသည် ။ ထို့အတူ ရုံးဆင်းချိန်ဆို မြို့ထဲမှ ထွက်ခွာတဲ့ ကားတွေဘက်ကို ယာဉ်ကြော လေးကြော ပေးတာမျိုးလုပ်သင့်ပါသည် ။ ဘန်ကောက်မြို့မှာ အဲ့ဒီလို လုပ်ဆောင်မှု့မျိုး သတိထားမိခဲ့ပါသည်။\nဒါဆိုရင် စည်းကမ်းရှိတဲ့ ယာဉ်မောင်းတွေအတွက်လမ်း တရားမျှတစွာ မောင်းခွင့်ရမှာပါ ။ ယခုတော့ စည်းကမ်းမရှိတဲ့ ကားတွေက ယာဉ်ကြော ပြောင်းပြန်မောင်းပြီး ကျော်တက်ပြီးမှ အထဲ အတင်းပြန်ဝင်တိုးနဲ့ စိတ်တို စိတ်ရူပ်စရာတွေဖြစ်စေပါသည်။\nအခုလောလောဆယ် အကောင်းဆုံးဥပမာ အနေနဲ့ ပြရရင် ဦးဝိစာရ မီးပွိုင့်မှာ သစ်ပင်တွေခုတ်ပြီး ကွေ့လမ်းတိုးချဲ့ပေးလိုက်တာဟာ ယာဉ်ကြောကျပ်တည်းမှု့ကို သိသိသာသာ ကျသွားစေပါတယ် ။ စည်းကမ်းမဲ့စွာ ကွေ့လမ်းတွေကနေ မကွေ့ဘဲ တည့်တည့်သွားဖို့ ကြိုးစားကြတဲ့ ကားတွေသာ မရှိရင် ဒါထက် ယာဉ်ကြော ပိုချောမွေ့မှာပါ ။\nယာဉ်ကြောတွေ ဘယ်လောက်တိုးတိုး ယာဉ်မောင်းတွေ စည်းကမ်းမရှိရင် ကားတွေကြပ်မြဲ ကြပ်ဦးမှာပါ ။ ဒါတွေကို ကူညီထိန်းကျောင်းပေးဖို့ကတော့ ယာဉ်ထိန်းရဲတွေ ရဲ့ တာဝန်သိမှု့လုပ်ဆောင်မှု့တွေလိုအပ်နေတာပါ ဘဲ ။\nကားလမ်းတွေ မတိုးချဲ့နိုင်ခင်၊ ကားရပ်နားရန် နေရာတွေ မတည်ဆောက်နိုင်ခင်မှာ အလျင်အမြန်နဲ့ ကား ကြပ်တာတွေ လျှော့ကျအောင် ထိန်းသိမ်းပေးနိုင်တာကတော့ ယာဉ်ထိန်းရဲများ ပါဘဲ ။ အမြန်လေ့ကျင်သင်ကြားပေးနိုင်သလို ပတ္တရောင် မော်တော်ဆိုင်ကယ်များနဲ့လည်း အမြန်လုပ်ဆောင်နိုင်ပါသည် ။\nစိတ်ကူးယဉ်ကောင်းပြီး ဘတ်ဂျတ် ကုန်တဲ့ မီးပွိုင့်တွေမှာ CCTV ကင်မရာတွေ တပ်မှာ တပ်တာ၊ ဘတ်စ်ကားတွေပေါ်မှာ CCTV မှတ်တမ်းကင်မရာတွေ တပ်မယ်ဆိုတာတွေကို လျှော့ချပြီး လက်တွေ့ကျတာ အမြန်လုပ်သင့်ပါပြီဖြစ်ကြောင်းဆော်သြနိုးဆော်လိုက်ပါရစေ။\nတစ်ဘက်ကားလမ်း၏ အလယ်လမ်းကြောင်းထိရောက်နေသော ဘတ်စ်ကား\nလမ်းကြောင်းမှန်၏ အတွင်းဆုံးလမ်းပြန်ဝင်ရန် အတင်းတိုးနေသော ဘတ်စ်ကား\nမနက် ၉း၁၅ ခန့် ရုံးတက်ရက် မှာတောင် ရျင်းသွားတဲ့ ဦးဝိစာရ မီးပွိုင့် ( ကျောင်းတော့မဖွင့်သေးပါ)ယခုလို လုပ်ဆောင်ချက်အတွက် ချီးကျူးပါသည်။\nတန်းစီနေတဲ့ ကားတွေ ကျော်ပြီး ရှေ့ကနေ ကျော်ဖြတ်ဝင်တဲ့ တက်စီကား ၊ သူပိတ်တော့ တည့်တည့်သွားမဲ့ ကားတွေရပ်စောင့်ပေါ့\nတန်းစီနေတဲ့ ကားတွေ အားလုံးကို တစ်ဘက်ကားလမ်းကနေ ကျော်ဖြတ်သွားတဲ့ တက်စီ။ ပြီးရှေ့ကျရင် အတင်းပြန်တိုးဝင်တော့မယ်လေ။\nဒီလိုဝင်ငွေ ကောင်းမဲ့ အလုပ်ဘဲ လုပ်တော့မှာလား\nယာဉ်ထိန်းရဲတွေ ၀င်ငွေ ကောင်းတဲ့ လိုင်စင်စစ် တဲ့ အလုပ်ဘဲ လုပ်နေကြတော့မှာလား\n(အပ်ကြောင်းထပ်နေတဲ့ ရိုးနေတဲ့ အကြောင်းအရာဖြစ်ပါမယ် ။ ဒါပေမဲ့ ဒီလိုဘဲ တွန်းနေမှ ရွေ့နိုင်မှာလို့ခံယူမိသည့်အတွက် ထပ်တင်ခြင်းဖြစ်ပါသည်)\nကျုပ် လာမန့်ကြည့်တာ …\nလိုင်းကားတွေ တစ်စီးလောက် .. တစ်စီးလောက် ဆိုပြီး\nအတင်း ဖြတ်ဝင်တာတော့ ..\nနေ့တိုင်း မမြင်ချင်အဆုံးပါပဲ ..\nရန်ကုန်မှာ တစ်ချို့ လမ်းတွေခင်းနေတော့\nကားတွေ စည်းကမ်း မရှိတဲ့ ပြဿနာတွေက ပိုပြီး ဆိုးလာတာပေါ့ဗျာ ..\nစီဂျေ ပီသအောင်ကို တော်ပါပေတယ်။\nမျဉ်းသေ လိုင်းကျော်တက်ပြီး အလုအယက်ဝင်လို့ ကားတစီးကြောင့် ကားတွေ အများကြီး အချိန် ကြန့်ကြာပြီး လမ်းပိတ်တာတွေ ခဏခဏ ဖြစ်တယ်။\nအခု မြို့ထဲ လမ်းတွေမှာ ကားတွေ သိပ်များနေတာ သိပ်သိသာတာပဲ ကားမောင်းလို့ မကောင်းဘူး။\nတနေရာနဲ့ တနေရာ ကားမောင်းသွားရမှာ တော်တော် ကြောက်နေပြီ။\nကားသမားတွေကို စည်းကမ်း အတွက် အရမ်းကြပ်မှ ဖြစ်တော့မယ် ထင်တယ်။\nဟွန်းမတီးရ ဇုံတွေ လုပ်ပြီး ဖမ်းတာ မြို့ထဲမှာ ဟွမ်းတီးသံ ပျောက်သွားသေးတာပဲ။\nလုပ်ရင် ဖြစ်ပါတယ်။ မလုပ်လို့ မဖြစ်သေးတာပါ။\nမျဉ်းသေ ဖြတ်လို့ ဖမ်းတဲ့ လူတွေ တခါတည်း ချာလန် ဖြတ်ပြီး အခွန်ကောက်ခိုင်းလိုက် ရုံးကို မလာခိုင်းပဲ တခါတည်း ဖြတ်.. ဖြတ်ပေးတဲ့ ရဲသားကြီကို ကော်မရှင်သာ ပေးလိုက်စမ်းပါ.. ကားသမားတွေ လျှာပေါ် မြက်ပေါက်ပါစေ မျဉ်းသေ မဖြတ်ရဲဘူး ဖြစ်သွားမယ်။\nစီစီတီဗွီတွေ..မော်တော် ပီကယ်တွေ ငါတို့အူးထူးဆန်းလောက်တောင် အသုံးမကျဘူး..\nဟိုကောင်ဒွေက သောက်သုံးမကျတဲ့စက်ဒွေ ကောင်ဒွေ..ငပျင်းတွေ..ကပ်ဖားယက်ဖားဒွေ..\nသူ့ မေလင်လာတဲ့အချိန်လောက်သာ စည်းကမ်းရှိပြချင်တဲ့ကောင်ဒွေ….\nဒုတိယပုံမှာ အူးထူးဆန်းကိုဒေါင် တစ်စီးလောက် ဖမ်းတောင်းနေလိုက်သေးဒယ်..\nမခန့် တာ..မခန့် လိုက်ပုံများ..\nကိုရင်ထူးဆန်းက.. ဘယ်လိုဆန္ဒထားတယ်တော့မသိ… မန့်လို့ရအောင် ကျုပ်လုပ်လိုက်တာပါ..\nလမ်းပေါ်တက်မောင်းနေတဲ့ကားတွေ.. ကားအာမခံမဖြစ်မနေထားဖို့ လုပ်ရမယ်လို့ထင်ပါတယ်..\nဒါမှ.. ၀င်တိုးတဲ့ကားကို.. .လမ်းမှန်ကားက. အတိုးမခံပဲ… ၀င်တိုက်ရဲမှာပေါ့..\nရဲတွေက.. Fines and Tickets တစ်ကက်(ဒဏ်ငွေပေးဆောင်စေခြင်းစနစ် )ပေးတဲ့စနစ်လုပ်ပေးရမယ်ထင်ပါတယ်..\nဒါမှ.. ပြသနာတခုခုတက်ရင်.. ဘယ်သူမှားတယ်..မှန်တယ်.. သိလွယ်မှာဖြစ်ပါတယ်..။\nသဘောက.. ကားတိုးဝင်ပြီး.. လမ်းကြောင်းမှားပြီး.. တစ်ကက်ရဘူးတဲ့ကားဟာ.. နောက်တချိန်အဲလိုအခြေမျိုးမှာ.. ထပ်ထပ်လုပ်တတ်တာမို့.. အမှားအမှန်ကို.. လမ်းမှာတင် သိနိုင်ပြီး..အပြစ်အရ.. ပေးဆောင်ရမယ့်ဒဏ်ငွေကိုလည်း.. တင်သွားနိုင်မှာမို့ပါ..။\nတစ်ကက်စနစ်ဟာ.. လူတွေကိုလည်း.. ကိုယ့်ကိုယ်တိုင်ရဲ့တန်ဖိုး ထားတတ်လာနိုင်ပါတယ်..\nဥပမာ.. တစ်ကက်ခဏခဏရဖူးသူဟာ.. နိုင်ငံခေါင်းဆောင်..နိုင်ငံရေးသမား.. လုပ်ရခက်သွားတာမျိုးကြောင့်.. ရည်မှန်းချက်ကြီးထားသူတွေက.. တစ်ကက်မရအောင်..စည်းကမ်းရှိစွာနေတတ်သွားပါတယ်..\nတောင်ဆိုးသေးတယ်။ ဒရိုင်ဘာ စပယ်ယာ ယာဉ်ထိမ်းရဲ အားလုံး\nအတူတူနီးပါးပဲ။အကုန်ပြောနေကြလည်း ဒီအတိုင်းပဲ မောင်းတဲ့သူ\nရော နောက်လိုက်ရော ယာဉ်ထိန်းရဲရော ရှက်မရှိကြဘူး\nတကယ်တော့ ယဉ်ထိန်းရဲကို အရေးယူမယ့် အဖွဲ့တခုကို လိုနေတာ..\nစည်းကမ်းထိန်းရမယ့်သူက မထိန်း/ တမင်လွှတ်ပေး / သူတို့ပါ စည်းကမ်းမရှိတော့\nကြာလေ ဆိုးလေ ဖြစ်နေမှာပဲ..။\nအထူးသဖြင့်တော့ ဘတ်စ်ကားတွေနဲ့ တက္ကစီတွေ စည်းကမ်းဖေါက်ရင် အရေးမယူဘူး..\nအဲဒီနှစ်မျိုး စည်းကမ်းရှိသွားရင်ကို လမ်းကျပ်တဲ့ ပြဿနာ တော်တော်ကင်းသွားမှာ…။\nယာဉ်ကြောကို တမင် ပြောင်းပြန်ထွက်မောင်းတယ်ဆိုရင်-\nလုပ်သင့်တာက အဲဒီလူကို လိုင်စင်အပြီးသိမ်းပြီး ဘယ်တော့မှ လိုင်စင်ပြန်မပေးသင့်ဘူး။\nအဲဒီလိုလူမျိုးတွေကြောင့် အသက်အန္တရာယ်တွေ အများကြီးဖြစ်နိုင်တာ..။\nလိုင်စင် သိမ်းလည်း ခိုးမောင်းမှာပဲ လိုင်စင် စစ်တဲ့ အခါ ညီလေး အကိုကြီး ဆင်လေး ယူလိုက် ဖြစ်နေတာတွေ အများကြီးပဲ။\nတခါတည်း အချုပ်ကားနဲ့ တပ်မ တခု ချီတက်လာပြီး လမ်းပေါ်မှာ မိတယ် ဆိုတာနဲ့ ရဲသားကြီး တယောက် ကားတက်မောင်းပြီး မောင်းတဲ့ လူကို အချုပ်ကားပေါ်တင်ခေါ်သွားပြီး တပတ်ချုပ်လိုက်မယ် ဆိုရင် အရမ်း လန့်သွားလိမ့်မယ်။ နမူနာ ၁၀ ယောက်လောက်ပဲ လုပ်ပြလိုက် အချုပ်ကား မြင်တာနဲ့ ကားသမားတွေ အရှိန်လျော့သွားလိမ့်မယ်။\nယာဉ်ထိန်းရဲတွေ က ကားကိုယ်စီ၊ စက်ကိုယ်စီ နဲ့အုပ်စုလိုက် အလုပ်လုပ်ကြတာ။\nကွန်တင်နာ ကားကြီးတွေ ဖြတ်တဲ့လမ်း၊မြို့ ပြင်ထွက်တဲ့လမ်းတွေ ဆိုရင် သူတို့ စားကွက်ပဲ။\nဖမ်းတဲ့သူက တစ်နေရာ၊ သတင်းပို့ တဲ့သူကတစ်နေရာ၊ အပွင့်နဲ့ က တစ်နေရာ၊စစ်ဆင်ရေးက ကွက်တိပဲ ။\nဘယ်လိုကားမျိုးကို ဖမ်းစစ်ရမလဲဆိုတာ ခပ်လှမ်းလှမ်းက စက်နဲ့ ပေါက်လိုက်တယ်။\n“ ရထားဖြစ်တယ်။ ” ဆိုတာနဲ့နောက်တစ်ယောက်က လမ်းလယ်ဆင်း ကားကိုတား ဟောက်စား ငွေတောင်းတာပဲ။\nတချို့ ကားကြီးတွေဆို တားလိုက်တာနဲ့အရှိန်လျှော့\nကားပေါ်ကနေ လက်ထုတ်၊ ကားအောက်ကနေလက်လှမ်း အဆင်ပြေနေတာပဲ။\nအဆင်မပြေတာက ကျွန်တော်တို့ ဗျ။\nယာဉ်ထိန်းရဲတွေ ကလမ်းလယ်ခေါင်မှာ ကားကြီးကိုတားပြီး ဈေးညှိနေတော့\nအနောက် ကလိုက်လာတဲ့ ကျွန်တော်တို့ ကားက လမ်းပိတ်နေတော့ဆက်သွားလို့ မရ။\nတစ်ခါတစ်လေ ကားကြီးနောက်က ကပ်လိုက်မောင်းရတဲ့အခါ\nယာဉ်ထိန်းရဲတွေ က ရုတ်တရက်တားလိုက်တဲ့အခါ\nကားကြီးကလည်းရုတ်တရက် ရပ်လိုက်တော့ ယာဉ်တိုက်မှုဖြစ်တော့မလို့ ။\nရှိပါသေးတယ်။တခြားသူတွေ မန့် ဖို့ ချန်ထားမယ်။\nကိုယ့်ဟာကိုယ်ပြင်လိုက်ရင် ၁ကျပ် ဆို အမှုဖွင့်ရင် ၁၀ကျပ် ကုန်တယ်။\nကိုယ်တွေမို့ပြောတာ။\nအချိန်ကုန်၊ ငွေကုန်၊ လူပန်းတာပဲ။\nအကျိုးရှိတာက ရဲ နဲ့တရားရုံး။\nမီးပွိုင့်မှာရပ်ထားတာ ပေါ်တင်မူးပြီး လမ်းပြောင်းပြန်ဝင်တိုက်သွားတာ။\nနာမည်ကြီး co.တစ်ခုရဲ့ကားပါ။ co.ကတာဝန်မယူဘူး။မလျှော်ဘူး။\nယာဉ်မောင်းကို အလုပ်ထုတ်တယ်။ယာဉ်မောင်းမလျှော်နိုင် တရားရုံးက ပေးတဲ့အပြစ်ခံမယ်ပေါ့။\nco.က ဘယ်လိုပေးကမ်းလည်းတော့မသိဘူး၊ တရားရုံးကလည်း အမှုအတွက်ဘာမှအကြောင်းမကြား။\nသွားစုံစမ်းမှ စစ်ပေးမယ်ဆိုပြီးစောင့်ခိုင်း၊တရားသူကြီးက အခန်းထဲမှာ……။\nရှမ်းပြည်သားက ရှေ့ နေဆိုတော့ ဘယ်လိုပညာပေးထားတယ်သိမှာပါ။\nတစ်သက်တစ်ကိုယ်တစ်ခါမှ တရားရုံးမေ၇ာက်ဘူး ပါဘူး။\nကိုယ်မှန်လို့ သာ ကိုရှမ်း ပြောသလို သွားဖိုက်တာပါ။\nရွံဖို့ လည်းကောင်းတယ်။ ၂ ခါလောက်သွားပြီးထပ် မသွားတော့ပါဘူး။\nကိုရှမ်းလို စိတ်ထားကောင်းနဲ့မတရားခံရတဲ့ တရားခံအတွက် (သို့ )တရားလိုအတွက် အမှန်တရားဘက်တော်သားတွေ များများပေါ်ပါစေ။\nကိုထူးဆန်းရေ… ထူးအိမ်သင် သီချင်းစာသားလေးကိုဘဲ စာသားပြောင်းပြီး တိုးတိုးလေး ဆိုဖြစ်သွားတယ်ဗျာ ။\n“ တစ်နေ့ နေ့ တော့ ဖြစ်ရွေ့ လာလိမ့်မည် ”\nကျွန်တော် ကွန့်မန့်ပိတ်မထားပါဘူးခင်ဗျာ ။ ပိတ်ထားလား ဖွင့်ထားလားလည်း မကြည့်မိ သတိမထားမိလိုက်ပါဘူး။ အားလုံးကိုတောင်းပန်ပါတယ်ခင်ဗျာ။ မနက်စောစော ကွန်နက်ရှင်ကောင်းတုန်းတင်ထားခဲ့ပြီး အခုမှ ကွန်ပြူတာရှေ့ ပြန်ရောက်မှ သိရတာပါ။\nကျေးဇူးတင်ပါတယ် သူကြီးရေ ။ ပြန်ဖွင့်ပေးတာ။\nအောက်ဆုံးပုံကလို ၀င်ငွေကောင်းမယ့် အလုပ်လေး\nထူထောင်ဖို့ အရင်းအနှီးစုတော့ရင်ကောင်းမလား… အူးထူးဆန်း\nဘတ်စ်ကားတွေ စည်းကမ်းမဲ့ဒယ်… ၄ ၅ ၆ ရာ ရဖို့အတွက်\nအသက်တွေ အများကြီး တင်ထားပြီး ကားတွေ ကျော်တက်ကြတယ်..\n်တွေးမိတဲ့ အချက်တစ်ခု ပြောရရင် ယာဉ်မောင်းတွေ စည်းကမ်းမရှိတာ ကတော့ အဓိကလို့ ပြောရမှာပါ။ ဒါပေမဲ့ စည်းကမ်းကို ထိန်းသိမ်းရမဲ့ လူတွေကိုယ်တိုင်က စည်းကမ်းမရှိတော့ ပိုဆိုးသွားတော့တာပေါ့။\nကွန်မန့်တွေထဲမှာ ပြောကြသလို ပိုက်ဆံရမဲ့ အလုပ်ကိုပဲ လုပ်နေကြ၊ သူတို့အဘတွေလာတော့မှ ထွက်လက်ပြ ဆိုတဲ့ အကျင့်တွေ ပြင်ရမှာပါပဲ။\nစည်းကမ်းဖေါက်တဲ့လူ ရှိတာမှန်ပေမဲ့ အတိအကျ အရေးယူကြမယ်ဆိုရင် အဖြေတစ်မျိုး ထွက်နိုင်ပါတယ်။\nအမှားလုပ်တဲ့ ကားတစ်စီးကိုတားတယ်။ ပြီးတော့ လုပ်ရမှာက တစ်ခါတဲ အရေးယူ၊ ဖြတ်ပိုင်းဖြတ်။ ဒါကိုမလုပ်ပဲ စကားပြော၊ မိန့်ခွန်းခြွေ၊ ကားသော့ ဆိုင်ကယ်သော့ကို ယူပြီး လူမမြင်နိုင်တဲ့ သူတို့ တဲထဲ။ ဒါမှမဟုတ် ကားနောက်ခန်းကို သွား။ ပြောကြဆိုကြ။ ဆင်လား ။ ခြင်္သေ့လား ဒီလို လုပ်နေသရွေ့ မပြီးသေးသော ပန်းချီကားပေါ့။ ဒီတော့ ယာဉ်ထိန်းတားရင် ပိုက်ဆံတောင်းတာပဲလို့ လူတွေက နားလည်ထားကြ၊ လက်ခံထားကြ။ အမှားလုပ်တယ်။ ပြီးရင် ပိုက်ဆံပေးလိုက် ပြီးတာပါလို့ အတွေးဝင်။ အမှားလုပ်လို့ တားရင် ဒီကောင်တွေ ဘာမှမဟုတ်တာလေးနဲ့ ရစ်တယ်လို့ဆိုကြ။ ယာဉ်ထိန်းများကလည်း ပိုက်ဆံတောင်းမှ ငါတို့ အနေချောင်မှာဆိုပြီး အပွင့်တွေအထိ အဆင့်ဆင့် ဆက်လုပ်ကြ။ ဥပဒေရဲ့  အထက်မှာ ဘယ်သူတွေ ရှိသလဲ???????? စဉ်းစားစရာ ပြောစရာ တွေကအများသား။ တောင်ပိုင်းသား လို ကျွန်တော် တွေးဘူးတယ်။ ဘန်ပါကောင်းတဲ့ ဂျစ်ကားတစ်စီးလောက် ၀ယ်၊ မြို့ ထဲ သွားမယ်။ အဲ မှန်တဲ့ အတိုင်း မောင်းမယ်။ မှားလာတဲ့ကောင် တယ်ထားပေးလိုက်မယ်လို့။ တောင်းအေ့စ် ပစ်ကပ်နဲ့ နှစ်ခါလောက် လုပ်ဖူးတယ်။ သူများကားဆိုတော့ မလုပ်ရဲတာနဲ့ နောက်တော့ စ်ိတ်လျှော့ထားရတယ်။\nအဲဒီလိုလုပ်ချင်ရင် ၀င်းမြန်မာဂျစ်ပုံဟောင်းက ကားကြောလဲမာတယ် ၊ ကားလဲလေးလို့ စီးစီးပိုင်ပိုင်ရှိတယ်။\nအင်ဂျင်သရီးစီ မန်နျူရယ်မို့ ဂီယာကြီးနဲ့ နင်းပြီး ထည့်လို့ ကောင်းတယ်။\nကိုယ်မှန်အောင်မောင်းပြီး မှားတဲ့ကောင်ကို ဖြတ်ဖဲ့ပစ်လိုက်- ပုံ ၄ ထဲက တက္ကစီလိုဟာမျိုးကိုပေါ့။\nမျက်နှာချင်းဆိုင်ယာဉ်ကြောက ကျော်တက်လာတဲ့ကောင်တွေကို ခေါင်းတည်ပေးလိုက်…. ပုံ၅ ထဲကကောင်မျိုးပေါ့…။\n…………….လို့ ကျုပ်က အကြံမပေးပါဘူး။ မလုပ်ကြပါနဲ့။ စိတ်လျော့ကြပါ …\nတစ်လ အတွင်း ကားဖိုး အရင်းကျေ မယ့် စီးပွားရေးပဲ ဦးပါရဲ့ …\nဒီမနက်တောင် လှည်းတန်းပွိုင့်မှာ မီးစိမ်းက ၉၉ ပြနေရာကနေ ချက်ချင်းဘဲ အနီရောင် သုည ဖြစ်သွားလို့ တက်စီဆရာ က စိတ်မရှည်တော့ဘဲ ကွေ့ကျောကနေ မီးဝါဖြတ်ပြီး ဒဲ့ထွက်သွားလိုက်တာ ရုံးချိန်မှီသွားတယ်။ ကားဆရာကြည့်ရတာတော့ ဘာမှမဖြစ်သလိုပုံစံဘဲ။ ဒဏ်ငွေဆောင်ရမလားမသိဘူး။\nကိုထူးဆန်းရေ .. လက်မထောင်သွားပါတယ်နော် …\nဟိုတစ်ခါ တွေ့တုန်းကပြောသလိုပဲ …. ယာဉ်စည်းကမ်း ချိုးဖောက်မှုတွေကို ဘလော့တစ်ခုထောင်ပြီးရေးတဲ့အကြံလေးလည်း ကောင်းပါတယ် …. ။လုပ်လည်း လုပ်သင့်ပါတယ် … ဒါမှ မြန်မာနိုင်ငံက ယာဉ်ထိန်းရဲ အချို့ တာဝန် မကျေတာ ၊ လစ်ဟင်းတာတွေအပါဝင် ၊ ယာဉ်စည်းကမ်း ချိုးဖောက်တာတွေကိုပါ မြင်ရမှာ … ။\nဒီလို စည်းကမ်းဖောက်ဖျက်တာတွေ ဖြစ်လာတာ … စည်းကမ်းမတင်းကြပ်လို့ပါ … တင်းတင်းကြပ်ကြပ်အရေးယူဆောင်ရွက်တာမျိုး မရှိပဲ … ၊ လာဘ်စားနေတာကြောင့် …. စည်းကမ်းဖောက်ရဲသူတွေ များသထက်များလာတာပါ .. ။\nလာဘ်စားရတယ်ဆိုတာကလည်း …. သူတို့ရဲ့ စားဝတ်နေရေး … အပြည့်ဝမလောက်လို့ … ကိုင်းဒီတော့ .. ညောင်မြစ်တူးရင်း ပုတ်သင်ဥတွေ ပေါ်ကုန်ပြီ ….\nစနစ်ကြောင့်မဟုတ်ဘူး …… စနစ်ကြောင့်မဟုတ်ဘူး … ဟိဟိ (နားရွက်နှစ်ဖက်ကိုလက်ဖြင့်ခပ်တင်းတင်းပိတ် ၊ မျက်စိကိုပိတ်ပြီး ခေါင်းကို စည်းချက်ညီညီ ခါရမ်းကာ .. အကြိမ်နှစ်ဆယ် အော်ဆိုပါရန် )\netone ရေ ။ ကျွန်တော်လည်း လေဘဲများနေသလိုဖြစ်နေတယ် ။ အကောင်အထည်မဖော်နိုင်သေးဘူးဖြစ်နေတယ် ။ ကျွန်တော် သတိထားမိသလောက်တော့ ဖမ်းကို မဖမ်းတာ ။ ဖမ်းရင်ကမှ ကိုရွှေယာဉ်ထိန်း လာတ်ဘဲစားဦး။ အိတ်ထဲပိုက်ဆံထိမှာစိုးတော့ ဆင်ခြင်ဦးမယ် ။\nအခုဟာ က လွန်ခဲ့တဲ့ နှစ်နှစ် သုံးနှစ်လောက်က တပ်နဲ့ ယာဉ်ထိန်းရဲတွေပြဿနာတက်ပြီး ဦးမောင်အေး ယာဉ်ထိန်းရဲတွေကို ပွိုင့်တွေက နေ ရုတ်သိမ်းခိုင်းလိုက်ပြီးကတည်း က သူတို့လဲ သိပ်မဖမ်းတော့တာ။ ဒါကို အခွင့်ကောင်းယူပြီး စည်းကမ်းမဲ့နေကြတာ ။\nကိုထူးဆန်းရေ …. ကားသမားတွေက … ယာဉ်ထိန်းရဲကို ပိုက်ဆံ လက်ထဲ ပေးနေတဲ့ ပုံ ကွက်ကွက်ကွင်းကွင်း ရိုက်နိုင်အောင် ကြိုးစားနေတာ မအောင်မြင်ဘူးဖြစ်နေတယ် ….. ။\nနောက်ဆို ယာဉ်ထိန်းရဲဆိုတာ …. ဘာလုပ်တဲ့ လူမှန်းတောင် သိတော့မယ် မထင်ဘူး .. သူတို့ အလုပ် သူတို့ မလုပ်လို့ လေ … ။\nသင့်အိမ်ပြန်ချိန်အား ဇနီး။ သားသမီးများက စောင့်ကြိုနေပါသည်…\nကိုထူးဆန်းရေ. တခုတ်တရနဲ့ ကြိုးစားရိုက်ထားတဲ့ ပုံလေးအတွက် ပင်ပန်းရကျိုးနပ်ပါတယ်\nဗျာ။အကောင်းဖက်ကို ဦးတည်ပြင်ကြဖို့ တိုက်တွန်းအားပေးရမှာပါ။\nကားတွေ စည်းကမ်းမဲ့မောင်းနှင်ကြလို့ လမ်းပိတ်ဆို့တာတွေ၊ ယာဉ်အန္တရာယ် ကျရောက်တာတွေစတဲ့ မလိုလားအပ်တဲ့ ပြဿနာတွေ ဖြစ်ကြရသလို..\nဘေးအန္တရာက်ကင်းဖို့အတွက် နံနက်စောစော လမ်းလျှောက်သူတွေအနေနဲ့ လမ်းမပေါ်တက်မလျှောက်သင့်ပါဘူး။\nဒါ့အပြင် ယာဉ်ကြော ပြောင်းပြန်လျှောက်ဖို့လည်း လိုပါတယ်။\nနောက်ထပ်လမ်းအသုံးပြုသူတစ်ဦးဖြစ်တဲ့ အနှေးယာဉ်တွေအနေနဲ့လည်း စည်းကမ်းရှိဖို့ လိုအပ်ပါတယ်။\nအထူးသဖြင့် မနက်ဝေလီဝေလင်း သဘာဝအလင်းရောင် အားမကောင်းသေးတဲ့အချိန်မှာ လမ်းလယ်ခေါင်ပေါ် တက်နင်းတာ၊ ရောင်ပြန်ပြား မပါတာ၊ လမ်းကြောင်းလုတာတွေကိုလည်း အဆင့်ဆင့် ပညာပေးသင့်ပါတယ်။\nမနေ့က.. မြောင်းမြဒေါ်ချိုမိသားစုနဲ့.. စကားပြောဖြစ်တာ.. စိတ်ဝင်စားစရာကောင်းတဲ့ စကားတခုပြောပြချင်တယ်..\nအခု.. ပို့စ်နဲ့လည်း ဆက်စပ်လို့ပါ.။\nအယ်လ်အေက.. .. နေရာတနေရာနဲ့တနေရာပြောရင်.. မိုင်အကွာအဝေးနဲ့ပြောတာ.. အဲဒါ.. နေရာတခုနဲ့..တခု. မိုင်၁၀၀ဝေးတယ်ပြောမိပါတယ်.\n“ငါတို့၁၀မိုင်ကမှ.. သွားနေရင်း..ဟိုကကားက၀င်တိုးလိုက်… ဘတ်စကားကလုဝင်လိုက်နဲ့.. စည်းကမ်းမရှိတာမို့.. ၁၀မိုင်သွားပြီးရင်.. တနေ့လုံးစိတ်ပင်ပန်းနေရော”တဲ့လေ..


ဈေးရောင်းသူတွေကို တတ်နိုင်သလောက် အခမဲ့ကြေညာပေးသွားမယ်ဆိုတဲ့ ယုန်လေး | CeleTrend\nလတ်တလောလူမှုကွန်ရက်မှာတော့ အနုပညာရှင်တော်တော်များများ ဈေးရောင်းနေကြတာကို တွေ့မြင်ရမှာပါ။ အခုလိုအချိန်ကတော့ အလုပ်တွေ၊ရိုက်ကူးရေးတွေ အကုန်ရပ်နားထားတာမို့ တချို့ကလည်း အားမနေချင်လို့ ဈေးရောင်းကြသလို တချို့ကလည်း ဝမ်းရေးအတွက် မဖြစ်မနေလုပ်ကိုင်နေကြရတာပါ။ အနုပညာရှင်တွေကိုယ်တိုင် ဈေးရောင်းလာကြတာမို့ တကယ်အသက်မွေးဝမ်းကျောင်းအလုပ်အနေနဲ့ ဈေးရောင်းနေတဲ့သူတွေအတွက် ခက်ခဲနေတယ်ဆိုတဲ့ ဝေဖန်မှုတွေလည်း ထွက်ပေါ်လျက်ရှိပါတယ်။\nယုန်လေးကတော့ ဒီကိစ္စနဲ့ပတ်သက်ပြီး သူ့ရဲ့အမြင်ကို “အနုပညာရှင်တွေ ဈေးရောင်းတာနဲ့ ပက်သက်ပြီး ပြောဆိုနေကျတာ စိတ်မကောင်းပါဘူး ..အခုပြောမယ့် စကားကိုအနုပညာရှင် အချင်းချင်းကာကွယ်တယ်လို့ မမြင်စေချင်ပါဘူး .covid ဖြစ်တယ် အကုန်အဆင်မပြေကြဘူး .ပုံမှန် ဝင်ငွေ မရှိတဲ့ အချိန်မှာ ပုံမှန်ဝင်ငွေပြန်ရှိအောင် လူတိုင်းဖန်တီးရမှာပဲ . တက်ကျိုးရင် လက်နဲ့ လှော်ရမှာပဲလေ… ထိုင်နေလို့မှ မရတာ .Covid ဖြစ်တော့ ပုံမှန်လည်ပတ်နိုင်အောင် မကျွမ်းကျင်တဲ့ အလုပ်ကို အရဲစွန့်ပြီး စမ်းတဝါးဝါး လုပ်ကျတယ်. အောင်မြင်မယ် ဘယ်သူ့မှ မထင်ထားပါဘူး. ပရိတ်သတ်တွေက ချစ်ပြီး မထင်ထားတဲ့ အရာတွေ ဖြစ်တော့… အလုပ်အဆင်ပြေရင် လူတိုင်းပျော်တယ်လေ . တစ်ယောက်စကား တစ်ယောက်ပေါ့ အဲ့လိုလုပ်ရင်းနဲ့ အရမ်းများလာတာပါ ” ဆိုပြီး ရေးသားခဲ့ပါတယ်။\nထပ်ပြီးတော့လည်း အမှန်တကယ်ရောင်းချနေတဲ့ ပရိသတ်တွေအတွက်လည်း သူ့ဘက်ကလုပ်ပေးနိုင်တဲ့အရာလေးတစ်ခုအနေနဲ့ မိမိတို့ရောင်းကုန်ကို ဓာတ်ပုံရိုက်၊ ဆိုင်နာမည်နဲ့ လိပ်စာအပြည့်အစုံကို ပို့ပေးဖို့ ပြောကြားခဲ့ပါတယ်။ အွန်လိုင်းကနေ ကြေညာပေးတဲ့အနုပညာရှင်တွေအတွက် အနုပညာကြေးရှိပေမယ့် ယုန်လေးကတော့ သူ့ဆီကို စားစရာမုန့်တွေလည်း လုံးဝပို့ပေးဖို့မလိုတဲ့အပြင် အကုန်လုံးကို အခမဲ့ကြော်ငြာပေးသွားပါမယ်တဲ့ ပရိသတ်ကြီးရေ…အနုပညာရှင်တွေဈေးရောင်းနေတာကြောင့် ခက်ခဲနေတဲ့ဆိုတဲ့ အမှန်တကယ်ဈေးရောင်းသူတွေကို သူ့ဘက်က တတ်နိုင်သမျှ ပြန်ကူညီချင်လို့ပါဆိုပြီး ရေးသားမျှဝေခဲ့တာပဲ ဖြစ်ပါတယ်။\nလတျတလောလူမှုကှနျရကျမှာတော့ အနုပညာရှငျတျောတျောမြားမြား ဈေးရောငျးနကွေတာကို တှမွေ့ငျရမှာပါ။ အခုလိုအခြိနျကတော့ အလုပျတှေ၊ရိုကျကူးရေးတှေ အကုနျရပျနားထားတာမို့ တခြို့ကလညျး အားမနခေငျြလို့ ဈေးရောငျးကွသလို တခြို့ကလညျး ဝမျးရေးအတှကျ မဖွဈမနလေုပျကိုငျနကွေရတာပါ။ အနုပညာရှငျတှကေိုယျတိုငျ ဈေးရောငျးလာကွတာမို့ တကယျအသကျမှေးဝမျးကြောငျးအလုပျအနနေဲ့ ဈေးရောငျးနတေဲ့သူတှအေတှကျ ခကျခဲနတေယျဆိုတဲ့ ဝဖေနျမှုတှလေညျး ထှကျပျေါလကျြရှိပါတယျ။\nယုနျလေးကတော့ ဒီကိစ်စနဲ့ပတျသကျပွီး သူ့ရဲ့အမွငျကို “အနုပညာရှငျတှေ ဈေးရောငျးတာနဲ့ ပကျသကျပွီး ပွောဆိုနကေတြာ စိတျမကောငျးပါဘူး ..အခုပွောမယျ့ စကားကိုအနုပညာရှငျ အခငျြးခငျြးကာကှယျတယျလို့ မမွငျစခေငျြပါဘူး .covid ဖွဈတယျ အကုနျအဆငျမပွကွေဘူး .ပုံမှနျ ဝငျငှေ မရှိတဲ့ အခြိနျမှာ ပုံမှနျဝငျငှပွေနျရှိအောငျ လူတိုငျးဖနျတီးရမှာပဲ . တကျကြိုးရငျ လကျနဲ့ လှျောရမှာပဲလေ… ထိုငျနလေို့မှ မရတာ .Covid ဖွဈတော့ ပုံမှနျလညျပတျနိုငျအောငျ မကြှမျးကငျြတဲ့ အလုပျကို အရဲစှနျ့ပွီး စမျးတဝါးဝါး လုပျကတြယျ. အောငျမွငျမယျ ဘယျသူ့မှ မထငျထားပါဘူး. ပရိတျသတျတှကေ ခဈြပွီး မထငျထားတဲ့ အရာတှေ ဖွဈတော့… အလုပျအဆငျပွရေငျ လူတိုငျးပြျောတယျလေ . တဈယောကျစကား တဈယောကျပေါ့ အဲ့လိုလုပျရငျးနဲ့ အရမျးမြားလာတာပါ ” ဆိုပွီး ရေးသားခဲ့ပါတယျ။\nထပျပွီးတော့လညျး အမှနျတကယျရောငျးခနြတေဲ့ ပရိသတျတှအေတှကျလညျး သူ့ဘကျကလုပျပေးနိုငျတဲ့အရာလေးတဈခုအနနေဲ့ မိမိတို့ရောငျးကုနျကို ဓာတျပုံရိုကျ၊ ဆိုငျနာမညျနဲ့ လိပျစာအပွညျ့အစုံကို ပို့ပေးဖို့ ပွောကွားခဲ့ပါတယျ။ အှနျလိုငျးကနေ ကွညောပေးတဲ့အနုပညာရှငျတှအေတှကျ အနုပညာကွေးရှိပမေယျ့ ယုနျလေးကတော့ သူ့ဆီကို စားစရာမုနျ့တှလေညျး လုံးဝပို့ပေးဖို့မလိုတဲ့အပွငျ အကုနျလုံးကို အခမဲ့ကွျောငွာပေးသှားပါမယျတဲ့ ပရိသတျကွီးရေ…အနုပညာရှငျတှဈေေးရောငျးနတောကွောငျ့ ခကျခဲနတေဲ့ဆိုတဲ့ အမှနျတကယျဈေးရောငျးသူတှကေို သူ့ဘကျက တတျနိုငျသမြှ ပွနျကူညီခငျြလို့ပါဆိုပွီး ရေးသားမြှဝခေဲ့တာပဲ ဖွဈပါတယျ။\nဗစ်တိုးရီးယားအမှုမှာ ရဲတွေကို ရာထူးတိုးရပ်ပြစ်ဒဏ်ချတာ ပြည်သူကို ချွေးသိပ်တာလားလို့ ဒဲ့မေးလိုက်တဲ့ သက္ကမိုးညို


By ဧရာဝတီ 11 June 2013\n၂၀၁၃ ခုနှစ်အတွက် ကချင်ပြည်နယ်နှင့် ရှမ်းပြည်နယ် မြောက်ပိုင်းရှိ ကချင် စစ်ဘေးရှောင် ဒုက္ခသည်များကို ထောက်ပံ့ရန် လိုငွေ ဒေါ်လာ ၄၄. ၂ သန်း ရှိကြောင်း သိရသည်။\nဗြိတိန် အစိုးရက ကချင်စစ်ဘေးရှောင် ဒုက္ခသည်များအတွက် ၃ ဒဿမ ၅ မီလျံပေါင် (၅ ဒဿမ ၄ မီလျံဒေါ်လာ) လှူဒါန်းမည်ဟု မေလဆန်းပိုင်းက ကတိပြုခဲ့သော်လည်း စုစုပေါင်း လိုအပ်ငွေ ဒေါ်လာ သန်းဆယ်ဂဏန်းနှင့်ချီ၍ ရှိနေဆဲ ဖြစ်ကြောင်း သိရသည်။\n“ကတိပြုတယ်ဆိုတာ လက်ထဲရောက်တာ မဟုတ်သေးဘူး။ ဒီ အိုင်ဒီပီ (စစ်ကြောင့် နေရပ်စွန့်ခွာထွက်ပြေး နေရသူများ) တွေ အတွက် တနှစ်တာ လုံလောက်အောင် ပေးမယ် ဆိုရင် ၄၄. ၂ မီလျံဒေါ်လာ လိုအပ်တယ်။ ဒီဟာကို ရအောင် မလုပ်နိုင်သ၍ အိုင်ဒီပီ တွေကို ဘယ်လောက်ပဲ ဘယ်လိုကတိ ပေးပေး လက်ထဲ ရောက်မှာ မဟုတ်ဘူး” ဟု ကချင်ငြိမ်းချမ်းရေး ကွန်ရက် (Kachin Peace Network) မှ ဒေါ်ခွန်ဂျာက ဧရာဝတီကို ပြောသည်။\nမြန်မာနိုင်ငံကို နိုင်ငံတကာ ရန်ပုံငွေများ ခေါင်းစဉ် အမျိုးမျိုးဖြင့် စီးဝင်နေသော်လည်း ကချင်စစ်ဘေးရှောင် ဒုက္ခသည်များ အတွက် မလောက်မင ဖြစ်နေဆဲဖြစ်ကြောင်း ကချင်အရေး လှုပ်ရှားသူများက ဆိုသည်။\n“သေချာတာက အစိုးရက နေပြီးတော့ ဒုက္ခသည်တွေ အတွက်ဆိုပြီး လျာထားတဲ့ ရန်ပုံငွေ တပြားမှ မရှိဘူး။ နိုင်ငံတကာက ရန်ပုံငွေတွေကလည်း တံတားဆောက်ဖို့၊ ဖွံ့ဖြိုးရေးအတွက်၊ ငြိမ်းချမ်းရေးအတွက် ဆိုပြီးတော့ ဒီမြန်မာငြိမ်းချမ်းရေး စင်တာကို နင်းကန် ထည့်တာတော့ တွေ့တယ်။ တကယ်တမ်း အိုင်ဒီပီတွေကို ကျွေးမွေးဖို့လို့ ပြောတဲ့ နေရာမှာ ရခိုင်နဲ့ ကချင် ၂ ခု စလုံးကို မပေးကြဘူး။ သဘောကတော့ ဒီနိုင်ငံတကာ ရန်ပုံငွေတွေက ဘာကိုပဲ အဓိက ထားသလဲ ဆိုတော့ သူတို့ စီးပွားရေးအတွက် သာစေတဲ့ နေရာတွေအတွက်ပဲ သူတို့လှူတယ်ဆိုတဲ့ သဘောမျိုးဖြစ်နေတယ်” ဟု ဒေါ်ခွန်ဂျာက ပြောသည်။\nကချင်စစ်ဘေး ဒုက္ခသည်များအတွက် ထောက်ပံ့ငွေ မလောက်ငသည့် အချိန်တွင် ၎င်းတို့ နေရပ်ပြန်၍ လက်ငုတ်လက်ရင်း အလုပ်များ လုပ်ကိုင်ကြရန်လည်း မဖြစ်နိုင်သေးကြောင်း သိရသည်။\nအစိုးရ ပြည်ထောင်စု ငြိမ်းချမ်းရေးကော်မတီ ဒု ဥက္ကဋ္ဌ သမ္မတရုံး ပြည်ထောင်စုဝန်ကြီး ဦးအောင်မင်းက မြစ်ကြီးနားမြို့ရှိ ဒုက္ခသည် စခန်းများကို လှည့်လည် ကြည့်ရှုစဉ် လာမည့် ၂ လအတွင်း ဒုက္ခသည်များ နေရပ် ပြန်နိုင်ရန် ဆောင်ရွက် ပေးမည်ဟု ကတိပေး ပြောကြားခဲ့သော်လည်း ဒုက္ခသည် စခန်းတာဝန်ခံများ၊ ဒုက္ခသည်များကို ကူညီ စောင့်ရှောက်နေသည့် အဖွဲ့အစည်းများကမူ ကချင်စစ်ဘေး ဒုက္ခသည်များ အနေဖြင့် လက်ရှိအနေအထားအရ နေရပ်ပြန်နိုင်ရန် မဖြစ်နိုင်သေးဟု ဆိုကြသည်။\nKBC (Kachin Baptist Convention) လူမူကယ်ဆယ် ရေးအဖွဲ့မှ ဦးစမ်ဆွန်က ဒုက္ခသည်များကို ၂ လအတွင်း ပြန်ပို့နိုင်ရန် မဖြစ်နိုင်သေးကြောင်း၊ နှစ်ဘက်တပ်များ မရုပ်သေးသည့် အပြင် မြေမြှုပ်မိုင်းများ ရှင်းလင်းရန်နှင့် ၎င်းတို့၏ စားဝတ်နေရေး အတွက် လုပ်ဆောင်ပေးရန်လည်း လိုအပ်သေးကြောင်း ရှင်းပြသည်။\nမိုင်းရှင်းလင်းရေးနှင့် ပတ်သတ်၍ ဒုတိယ တပ်မတော်ကာကွယ်ရေး ဦးစီးချုပ် ဒုတိယ ဗိုလ်ချုပ်ကြီး မြင့်စိုးက တပ်မတော် ဘက်မှ ထောင်ထားသည့် မြေမြှုပ် မိုင်းများကို တပ်မတော်ဘက်မှ တာဝန်ယူဖြေရှင်း သွားမည်ဖြစ်ကြောင်း၊ မည်သည့် နိုင်ငံ၏ အကူအညီမှ မယူဘဲ ရှင်းလင်းသွားမည် ဖြစ်ကြောင်း ပြောသည်။\nကချင် လွတ်လပ်ရေး တပ်မတော် (KIA) ဒုတိယ စစ်ဦးစီးချုပ် ဗိုလ်ချုပ် ဂွမ်မော်ကလည်း “အစိုးရဘက်ကလိုပဲ ဒီဘက်က မိုင်းတွေလည်း ရှင်းသွားမှာပါ။ ဒီဘက်က ထောင်တာက ဘတ္ထရီ မိုင်းတွေဆိုတော့ ဒီမိုးတွင်းဆို ဘက်ထရီတွေက အားကုန်ပြီဆိုတော့ သိပ်ပြဿနာ မရှိတော့ဘူး” ဟု ဆိုသည်။\nလက်ရှိ အနေအထားအရ လက်နက်ကိုင် အဖွဲ့နှစ်ဖွဲ့ ဖြစ်သော အစိုးရ တပ်မတော်နှင့် KIA တို့ နိုင်ငံရေးအရ ဆွေးနွေးနေ ချိန်တွင် ဒုက္ခသည်များအတွက် ပြည်ပမှ အကူအညီအပါအဝင် အကူအညီများ ကောင်းမွန်စွာ မရောက်ကြောင်း၊ အကူအညီ များသည့် ထိရောက်မှု မရှိကြောင်း သိရသည်။\n“အခု နောက်ပိုင်းမှာ ကူညီထောက်ပံ့မှု ကလည်း ကောင်းကောင်း မရောက်ဘူး၊ မထိရောက်ဘူး ဖြစ်နေတယ်။ လက်နက်ကိုင် ၂ ဖွဲ့က နိုင်ငံရေးအရ ဆွေးနွေးနေချိန်မှာ တဘက်မှာလည်း အိုင်ဒီပီတွေကို နေရပ်ပြန်နေနိုင်ဖို့ လုပ်ကိုလုပ်ရမယ့် အနေအထား ဖြစ်နေတယ်။ အခုက ပြန်ဖို့ဘယ်လိုမှ မဖြစ်နိုင်သေးဘူး၊ နှစ်ဘက် အမှန်တကယ် အပစ်ရပ်သေးတာ မဟုတ်တော့ ဒုက္ခသည်တွေ ကိုယ်တိုင်လည်း မပြန်ရဲဘူး” ဟု ကချင်အရေး လှုပ်ရှားသူ ကိုဂျော်ဂွန်းက ဧရာဝတီကို ပြောသည်။\nဂျာမိုင်ကောင်း ကချင်စစ်ဘေး ဒုက္ခသည်စခန်းမှ မအေးငြိမ်းသူက နှစ်ဘက်စစ်တပ်များကို ကြောက်ရွံ့ နေရဆဲဖြစ်ကြောင်းနှင့် နေရပ်၌ ပြန်လည် နေရမည်ဆိုပါက စားဝတ်နေရေးနှင့် ပတ်သက်၍ နှစ်ဘက်မှ ထောက်ပံ့မှုများ ထိထိရောက်ရောက် ပေးစေချင်သည်ဟု ဆိုသည်။\n“ဆုံးရှုံးမှုတွေက အိမ်ထောင်စု စာရင်းနဲ့ ကုန်ကျတာတွေ စာရင်းကောက်ထားပြီးပြီ။ အကုန်ပြန်ပေးမှာတော့ မဟုတ်ဘူး။ ပထမဆုံး မိုင်းရှင်းမယ်၊ ပြီးရင် အိမ်ဆောက်ပေးမယ်၊ ပြီးရင် စပါးမစိုက်နိုင်ခင် ထောက်ပံံ့ကြေး ပေးရမယ်။ နောက် အလုပ်အကိုင် အခွင့်အလမ်းတွေ လုပ်ပေးမယ်။ ဆင်းရဲတဲ့ လူက ချမ်းသာတဲ့လူထက် ပိုရတာလည်း ရှိမယ်။ အားလုံး တပြေးညီ လုပ်ပေးသွားမှာပါ။ လှူချင်တဲ့လူတွေ ပေါင်း လုပ်သွားမယ်” ဟု ပြည်ထောင်စု ဝန်ကြီး ဦးအောင်မင်းက ဒုက္ခသည်များ နေရပ်ပြန်ပို့ရေးနှင့် ပတ်သက်၍ ဧရာဝတီက မေးမြန်းစဉ် ဖြေကြားခဲ့သည်။\nကချင် ပြည်နယ်အတွင်းရှိ စစ်ဘေးသင့် ပြည်သူများ ပြန်လည်နေရာချထား နိုင်ရေးအတွက် ပြည်တွင်းရှိ အစိုးရ မဟုတ်သော လူမှုကယ်ဆယ်ရေး အဖွဲ့အစည်းများ စုပေါင်းကာ လူမှုကယ်ဆယ်ရေး ဖိုရမ်တခုလည်း ပြုလုပ်သွားရန် စီစဉ်နေကြောင်း ကြားသိရသည်။\nအဆိုပါ ဆွေးနွေးပွဲကိုယခုလ ၂၇ ရက်တွင် မြစ်ကြီးနား၌ ကျင်းပသွားရန် စီစဉ်ထားကြောင်း၊ ကချင်ပြည်နယ်တွင် ကူညီနေသည့် ပြည်တွင်းလှုမှုရေး အဖွဲ့ ၈ ဖွဲ့ခန့် ပါဝင်မည်ဟုခန့်မှန်းထားကြောင်း KBC လူမှုကယ်ဆယ်ရေး အဖွဲ့မှ ဦးစမ်ဆွန်က ဆိုသည်။\n“ဒုက္ခသည်တွေကို နေရပ်ပြန်ပို့ဖို့ ဆိုတာမှာ တိကျခိုင်မာ ထိရောက်တဲ့ ကူညီမှုတွေ ရှိဖို့လိုပါတယ်။ ဒီဟာတွေနဲ့ ပတ်သက်ပြီး ဆွေးနွေးသွားမယ်။ ပညာရေး၊ ကျန်းမာရေး၊ ပြန်လည်ထူထောင်ရေး အပိုင်းတွေကော နောက်ထပ် ကြုံလာမယ့် စိန်ခေါ်မှုတွေနဲ့ ပတ်သက်ပြီး ဆွေးနွေးမယ်လို့ ရည်ရွယ်ထားတယ်” ဟု သူက ပြောသည်။\nကမ္ဘာ့ ကုလသမဂ္ဂ လူသားခြင်း စာနာထောက်ထားမှုဆိုင်ရာ ညှိနှိုင်းရေးရုံး (OCHA) မှ မေလကုန်တွင် ထုတ်ပြန်ခဲ့သော စာရင်းများအရ ကချင်ပြည်နယ်နှင့် ရှမ်းပြည်နယ် မြောက်ပိုင်းတွင် ကချင် စစ်ဘေးရှောင် ဒုက္ခသည် ၈၅၀၀၀ ကျော် ရှိပြီး ၂၀၁၃ ခုနှစ် အတွက် ၎င်းတို့ကို ထောက်ပံ့ရန် ၅၀. ၉ မီလျံဒေါ်လာ လိုအပ်လျှက်ရှိကာ ၁. ၂ မီလျံဒေါ်လာ ရရှိပြီး ဖြစ်ကြောင်း သိရသည်။\nKIA နှင့် မြန်မာအစိုးရ တပ်မတော်တို့ တိုက်ပွဲများ ဖြစ်ပွားချိန် ၂ နှစ်နီးပါး အတွင်း ပြည်ထောင်စု ငြိမ်းချမ်းရေး ဖော်ဆောင်ရေး ကော်မတီနှင့် အကြိမ်ကြိမ် တွေ့ဆုံခဲ့ကာ နောက်ဆုံး တွေ့ဆုံခဲ့သည့် မေလ ၂၉ ရက်နေ့တွင် ၂ ဘက် စစ်တပ်များ အပစ်ရပ် ထားရန် အကြို သဘောတူညီမှု ရရှိခဲ့သည်။ ထိုကဲ့သို့ သဘောတူညီမှု ရရှိထားသော်လည်း စစ်ဘေးရှောင် ဒုက္ခသည်များ နေရပ်ပြန်ရေးမှာ မသေချာနိုင်သေးကြောင်း သိရသည်။ ကျေးရွာများတွင် မြန်မာစစ်တပ်မှ တပ်စွဲထားခြင်း၊ နေအိမ်နှင့် စာသင်ကျောင်းများ ပျက်စီးနေခြင်း စသည်တို့ကို ကြိုတင် ပြင်ဆင်ရန်နှင့် ၂ ဘက် စစ်တပ်၏ အမှန်တကယ် အပစ်အခတ် ရပ်စဲကြောင်း ကတိပြုမှုတို့ လိုအပ်ကြောင်း ဒေါ်ခွန်ဂျာက ဆိုသည်။\n“အဖွဲ့တွေ ပေါင်းလုပ်ကြမှ ဒုက္ခသည်တွေ နေရပ်ပြန်နိုင်မယ်။ အစိုးရဘက်က ကတိတွေ အမျိုးမျိုး ပေးပေမယ့် လက်တွေ့ ဖြစ်လာတာ နည်းတော့ ခက်တယ်။ ပြောတာတွေ ဖြစ်မလာမှာ စိုးပါတယ်။ ၁၇/၁ ကိစ္စဆိုလည်း ဒီအတိုင်းပဲ။ အခုလည်း အပြောပဲ ဖြစ်မှာဆိုးတယ်။ ဘယ်သူမဆို အိမ်ပြန်ချင်ကြတယ်။ အစိုးရက မျှော်လင့်ချက်တွေ ခဏခဏ ပေးလွန်းတယ်” ဟု ဦးစမ်ဆွန်က ပြောသည်။\nဧရာဝတီသတင်းထောက် နန်းသီရိလွင်နှင့် မေခ ပူးပေါင်းရေးသားသည်။\nTopics: Aid, Kachin State, Refugee


Monster Legends Cheat Hack | ကျောက်မျက်ရတနာနှင့်ရွှေ Unlimited | 2018\n4 (79.53%) 43 မဲ\nအသုံးပြုရန်အတွက်လမ်းညွှန်များ Monster Legends | Cheats unlimited\nPaso 3: အခုဆိုရင်သင် hack ကအသုံးပွုနိုငျ Monster Legends Hack | Cheats unlimited!\nရယူ Gems, Gold န့်အသတ် !\nသတင်းအချက်အလက်များ Monster Legends | Cheats unlimited\nနောက်တဖန်မင်္ဂလာပါလူတိုင်းအတွက်, ယနေ့တွင်ကျွန်တော်တို့ရဲ့အသင်း jugarya.com မိတ်ဆက်လိုလား Monster Legends Hack | Cheats unlimited. ကျွန်တော်တို့ရဲ့အသုံးပြုခြင်းဖြင့် Monster Legends Hack | Cheats unlimited သငျသညျအများကြီးပိုပြီးဒီဂိမ်းကိုခံစားနိုင်ပြီးသင်ကပိုပြီးပျော်စရာဂိမ်းအတွေ့အကြုံရှိသည်. သင်တို့သည်ငါတို့၏ hack ကသုံးပြီးပြီးနောက်အကောင်းဆုံးကစားသမားတစ်ဦးဖြစ်လာနိုင်ပါသည်.\nသငျသညျ add နိုင်ပါတယ် Gems, Gold န့်အသတ် သင့်အကောင့်ထဲမှာ Monster Legends Hack | Cheats unlimited. ကျွန်ုပ်တို့၏ hack ကအလွန်လုံခြုံဖြစ်ပြီး IOS ကိုအတွက်မဆိုအမှားမရှိဘဲအလုပ်ဖြစ်တယ်( အိုင်ပက်, iPod ကို, iPhone ကို) Android (စမတ်ဖုန်းက y တက်ဘလက်) ကျနော်တို့ hack ကကောင်းစွာ Anti-ဘန်ကီမွန်းကကာကွယ်ထားသည်သင်တို့ကိုပြောပြရန်အလွန်ကျေနပ်ဖြစ်ကြပြီးမည်သည့်ပုဂ္ဂိုလ်ရေးဆိုင်ရာအချက်အလက်များကိုထည့်သွင်းရန်အသုံးပြုသူများအားမလိုအပ်ပါဘူး. သငျသညျ Root သို့မဟုတ် Jailbreak သုံးစွဲဖို့မလိုအပ်.\nMonster Legends Hack | Cheats unlimited Carasteristicas ကို Hack\nသငျသညျကျောက်မျက်ရတနာချင်သောငွေပမာဏကိုရယူလိုက်ပါ, ရှေ, သင်ရုံကျွန်တော်တို့ရဲ့ hack က Monster Legends ကိုသုံးပါရန်ရှိသည်, ကျနော်တို့ကခလုတ်ကတက်စွန့်ခွာ, သာနှိပ်ခြင်းနှင့်ညွှန်ကြားချက်အတိုင်းလိုက်နာရန်ရှိသည်, ဒါဟာသုံးစွဲဖို့အလွန်လွယ်ကူသည်နှင့် iOS နှင့် Android များအတွက်တရားဝင်သည်. ကျွန်တော်တို့ရဲ့ tool ကိုမှကျေးဇူးတင်ပါသည်သင်သည်န့်သတ်ချက်မဆိုကြင်နာမပါဘဲ Monster Legends ဂိမ်းကိုသုံးနိုင်သည်နှင့်သင်မစိုက်ဂိမ်းလွှမ်းမိုးနိုင်ပါတယ်. jugarya.com ခုနှစ်တွင်ဂိမ်း disembowel နှင့် Hack အမျိုးမျိုးတို့ကိုလုပ်ဖို့ချစ်သောသူအလွန်အမာခံပရိုဂရမ်မာအဖွဲ့တစ်ဖွဲ့ရှိတယ်.\nMonster Legends အတွက်မယုံကြည်နိုင်လောက်အောင်ကျွမ်းကျင်မှုနှင့်အတူအစွမ်းထက်ဒဏ္ဍာရီတောသားရဲယဉ်ဖို့ပြင်ဆင်ပါ. သင်သည်သင်၏ကိုယ်ပိုင်တိုက်ပွဲများမိကျောင်းဆောင်ကြဉ်းနှင့်ထူးခြားသောလူမျိုးရရှိရန်သူတို့ကိုပေါင်းစပ်နိုင်ပါတယ်တဲ့ရွာ Build. စွန့်စားမှုများနှင့်မရပ်မနားလုပ်ဆောင်ချက်အပြည့်အဝမြေပုံ Walk, မည်သည့်မိုဘိုင်း Android နဲ့ IOS ကို.\nဒါဟာ Facebook ကပလက်ဖောင်းအားဖြင့်မျှဝေခံရဖို့ဒီဇိုင်းရေးဆွဲတဲ့လူမှုရေးဂိမ်းဖြစ်ပါတယ်. အဆိုပါရည်မှန်းချက်ကိုသင်အမျိုးမျိုးသောအသုံးပြုမှုများအတွက်မွေးမြူမိကျောင်းသားကိုမွေးနိုင်မည့်ရွာတစ်ရွာကိုဖန်တီးရန်ဖြစ်ပါသည်. သငျသညျမိကျောင်းလူ့ယဉ်ကျေးမှုတိုးတက်ကောင်းမွန်အောင်ကူညီပေးဖို့ဖြစ်စေနိုင်ပါတယ်, သို့မဟုတ်အခြားသောကစားသမားများဆန့်ကျင်တိုက်ထုတ်ခြင်းနှင့်နယ်မြေအဘို့အတိုက်ပွဲများအနိုင်ရ.\nဂိမ်းပတ်ဝန်းကျင်၌ Adventures နှင့်ပြည့်ဝ၏မြေပုံပေါ်တွင်ကျွန်းများ၏ရေးစပ်နှင့်အန္တရာယ်များခြောငျးတစ်စိတ်ကူးယဉ်ကမ်ဘာပျေါတှငျအရပျကိုယူ. သင်အဘို့အတွေ့အကြုံနှင့်ဆုလာဘ်ရဖို့ရန်ဖြည့်ဆည်းပေးနိုငျ Quest များရှာနေတိုင်းကျွန်းမြေပုံစူးစမ်းလေ့လာရမယ်.\nဒါကြောင့်အထက်ဖော်ပြခဲ့သည့်အတိုင်း, ဒါဟာဒဏ္ဍာရီသတ္တဝါများမြှင့်ခြင်းနှင့် domesticate ဖို့သင်တစ်ဦးရွာတည်ဆောက်ရန်ရှိသည်ဘယ်မှာဂိမ်းတစ်ခုဖြစ်တယ်. ဒီလိုလုပ်ဖို့, သင်သည်သင်၏ကမ္ဘာကြီးတည်ဆောက်ခြင်းနှင့်တိုးချဲ့ကူညီနိုင်လိမ့်မည်ဟုကွဲပြားခြားနားသောအမျိုးအစားများကိုအရင်းအမြစ်များကိုစုဆောင်းရမယ်. အဖြစ်, မဟာဗျူဟာမြောက်မဟာမိတ်ဖွဲ့ခိုင်မာစေရန်အခြားကစားသမားနှင့်အတူနည်းပညာများနှင့်လဲလှယ်အရင်းအမြစ်များကိုတိုးတက်အောင်. အဆိုပါဂိမ်းကျနော်တို့စုဆောင်းကြောင့်ကွဲပြားခြားနားသောအရင်းအမြစ်များပါဝင်ပါသည်, အရာတို့တွင်အများမှာ.\nဒါဟာသင်ကစားပွဲများတွင်အများဆုံးပစ္စည်းများနှင့်မိကျောင်းကိုဝယ်နိုင်သည့်နှင့်အတူအဓိကငွေကြေးဖြစ်ပါသည်. ဤသည်သယံဇာတမြှုပ်မိုင်းကနေစုဆောင်းရယူနိုင်ပါသည်, စျေးကွက်ပေါ်တွင်သို့မဟုတ်ဆုကြေးငွေတိုက်ပွဲများမှတဆင့်ပစ္စည်းများနှင့်မိကျောင်းရောင်းချနေ. သင်တို့သည်လည်းအထောက်အကူဖြစ်ကြောင်းအောင်မြင်မှုများနှင့်မစ်ရှင်ပြီးပါကနေဖြင့်ရွှေပမာဏရနိုင်.\nဒါဟာမိကျောင်းများ၏လူဦးရေကိုဆက်လက်ထိန်းသိမ်းထားဖို့တစ်ခုမရှိမဖြစ်အရင်းအမြစ်တစ်ခုဖြစ်သည်, အဖြစ်ကသူတို့ရဲ့နေရင်းဒေသများတိုးတက်ကောင်းမွန်အောင်. စားနပ်ရိက္ခာရွာ၏ပတျဝနျးကငျြဒေသများရှိကောက်ပဲသီးနှံနှင့်အမဲလိုက်တည်ဆောက်ခြင်းရနိုင်. အစားအစာကိုရရှိရန်အခြားသောနည်းလမ်းသည်အခြားကစားသမားများဆန့်ကျင်မစ်ရှင်နှင့်အနိုင်ရတိုက်ပွဲများမှတဆင့်ဖြစ်ပါတယ်.\nဒါဟာကစားပွဲတစ်ခုအဆင့်ကိုတက်ရွှေ့ဖို့အသုံးပြုကြောင်းတစ်ရမှတ်ဖြစ်ပါသည်. အတှေ့အကွုံကျနော်တို့ရွာ၏ကြီးထွားကိုယ်စားပြုတစ်ဦးချင်းစီဆောက်လုပ်ရေးသို့မဟုတ်တိုးတက်မှုများအတွက်အောင်မြင်နေသည်. အလားတူပင်သငျသညျမစ်ရှင်ဂိမ်းပြီးပါကနေဖြင့်အတွေ့အကြုံရနိုင်, အောင်မြင်မှုရတဲ့ကျနော်တို့ပါဝင်ဆောင်ရွက်သောစစ်တိုက်ရာတွင်.\nသူတို့ကဂိမ်းရဖို့တန်ဖိုးအရှိဆုံးအရင်းအမြစ်နှင့်ခက်ခဲ. ဒါကဘာဖြစ်လို့လဲဆိုတော့ဖြစ်ပါသည်, ကသာဝယ်ယူမှုများအတွက်အသုံးပြုရနိုင်, အဆောက်အဦးများနှင့်ဒဏ္ဍာရီမိကျောင်းအတွက်တိုးတက်မှုများအရှိန်မြှင့်. သူတို့ဟာရရန်လွယ်ကူသည်မဟုတ်, ဒါကြောင့်သင်အနီးအနားကျွန်းများကိုရှာဖွေသင့်တယ်, တက်အဆင့်နှင့်အမျှအများအပြားအောင်မြင်မှုများနှင့်မစ်ရှင်ဖြည့်စွက်. ထိုသို့, ကျွန်တော်တစ်ဦးဆုလာဘ်အဖြစ်စိန်ခံနိုငျ.\nMonster Legends built-in နိုင်အဆောက်အဦးများ.\nဒါဟာမျှမျှတတရှုပ်ထွေးဂိမ်းဖြစ်ပါတယ်, ဆောက်လုပ်ဖို့အဆောက်အဦးအမျိုးမျိုးင်ခြင်းနှင့်အမျိုးမျိုးသောတိုးတက်မှုကိုဖန်ဆင်းနိုင်သည့်. ဒီစိတ်ကူးယဉ်ကမ္ဘာကကျနော်တို့အတွက်.\nဤရွာ၏လက်သမားတို့ကစည်ပင်သောအိမ်များမှာ. ဘယ်သူတို့ကအဆောက်အဦးများနှင့်နေရင်းဒေသများတည်ဆောက်ခြင်းသို့မဟုတ်တိုးတက်အောင်တာဝန်ရှိသည်. သင်ပိုမိုမြန်ဆန်သင်ရွာတိုးချဲ့နိုင်ပါတယ်ရှိဒါကြောင့်ပိုအိမ်များ.\nSpaces မိကျောင်းအားဖြင့်စည်ပင်နေကြတယ်, အဲဒီမှာရဲတိုက် nidal နွေးထွေးစွာရှိနေပြီးထားတဲ့ကြက်ဥထုတ်လုပ်ရန်ဖြတ်ကျော်နေကြ.\nသင်ကဒီဂိမ်းကိုစတင်ရ. ဒီကြက်ဥမိကျောင်းများ၏ကလေးမွေးဖွားမှုအတွက်နွေးထွေးစွာရှိနေပြီးနေကြသည်သည်အဘယ်မှာရှိဘာဖြစ်လို့လဲဆိုတော့ဒါဟာပထမဦးဆုံးအဆောက်အဦးဖြစ်ပါတယ်. ဒါဟာပိုပြီးကြက်ဥကယ်ဖို့တိုးတက်နိုင်အရေးပါသောအဆောက်အဦဖြစ်ပါတယ်.\nတိုက်ပွဲများကစားသမားများအကြားရာအရပျယူဘယ်မှာမြင်ကွင်း, ဆုရသည့်အရှုံးသမားအရင်းအမြစ်များကိုရရှိသွားတဲ့ဘယ်မှာ. ယေဘုယျအားဖြင့်ကဆုဖလားစုပြုံနှင့်အဆင့်သတ်မှတ်ချက်အတွက်တစ်ဦးချင်းစီကစားသမားများ၏အနေအထားဆုံးဖြတ်ရန်ရန်အသုံးပြု.\nအဘယ်အရာကိုမျိုးကိုသတ္တဝါ Monster Legends ဆောင်တတ်၏.\nအဆိုပါဒဏ္ဍာရီမိကျောင်းဘာလို့လဲဆိုတော့သူတို့ကိုအတွက်ဇာတ်လမ်းကိုစင်တာများဂိမ်း၏အဓိကဆောင်ပုဒ်များမှာ. သငျသညျဝယျနိုငျ, incubarlos, aparearlos, သူတို့ရဲ့ကျွမ်းကျင်မှုတိုးတက်စေနှင့်သူတို့အသုံးဝင်သောမဟုတ်မှု၌သူတို့ကိုရောင်းချ. ထို့အပြင်, တစ်ခုချင်းစီကိုနဂါးရေအဖြစ်ကို elemental ကျွမ်းကျင်မှုရှိပါတယ်, မြေကြီးတပြင်, မီး, မျိုးချုန်းသံ, အလင်း, အမှောငျ, မှော်နှင့်သတ္တု. အပြင်5ဘုံနေသောသူတို့တွင်အထူးသတ္တဝါများအမျိုးအစားများ, အထူး, ရှားပါးသော, မော်ကွန်းနှင့်ဒဏ္ဍာရီ, တစ်ခုချင်းစီကိုတစ်ဦးကွဲပြားခြားနားအဆင့်ကိုရောက်ရှိဘယ်မှာ.\nဒါဟာစွန့်စားမှု Monster Legends ၏အစိတ်အပိုင်းတစ်ခုဖြစ်သည်.\nသငျသညျအစွမ်းထက်သတ္တဝါများရဖို့သူတို့ကိုထမြောက်စေနှင့်ပေါင်းစပ်နိုင်မည့်ဒဏ္ဍာရီမိကျောင်းသင့်ကိုယ်ပိုင်ကမ္ဘာကြီးကို Start. ဒါဟာဆက်ဆက်နဲ့အခြား application များအတွက်အကျိုးစီးပွားကိုဆုံးရှုံးကစားနာရီပေါင်းများစွာနှင့်မတဲ့ဂိမ်းဖြစ်ပါတယ်. က Download လုပ်ပြီးကိုယ့်ကိုကိုယ်အဘို့ကိုတွေ့မြင်.


RINGKE Laptop Stand Anti-Slide Smart Folding Portable Slim and Weightl – Gadget Pro Myanmar\nRINGKE Laptop Stand Anti-Slide Smart Folding Portable Slim and Weightless Adhesive Stand for Laptop, iPad, Tablet, and More\nProduct SKU: RINGKE Laptop Stand\nThis product is now on 55% clearance sale. Product is NEW. Reason for clearance is to clear out the last few stock. Packaging may show more or less damage.\n55% လျော့စျေးဖြင့် ဂိုဒေါင်ရှင်းရောင်းရန် သတ်မှတ်ထားသော ပစ္စည်း ဖြစ်သည်။ ပစ္စည်းအသစ်ဖြစ်သည်။ ဂိုဒေါင်သန့်ရှင်းရေးလုပ်ရာမှ ထွက်လာသော အနည်းငယ်သော ပစ္စည်းအရေအတွက်ကို ဂိုဒေါင်ရှင်းရောင်းချခြင်းဖြစ်သည်။ ပါကင်ဘူးခွံ အနည်းအများ စုတ်ပြဲမှုရှိသည်။\nLaptopတွေ၊ Tablet တွေ၊ iPadတွေ၊ Kindleတွေအားလုံးနဲ့အသုံးပြုလို့ရတဲ့ ထောက်လေးပဲဖြစ်ပါတယ်။\nပါးလွှာတဲ့ဒီဇိုင်းလေးကြောင့် Laptopမှာတပ်ထားလိုက်ရင်တောင် တပ်ထားမှန်းမသိရအောင် ပေါ့ပါးပါတယ်။\nAnti-Slip Protectionကြောင့် ချောကျမှာကိုလည်း စိတ်ပူစရာမရှိအောင်ကာကွယ်ပေးထားပါတယ်။\nအသုံးမလိုတဲ့အချိန်မှာလည်း ခေါက်ထားလို့ရပြီး ခေါက်ထားရင်တောင် ပါးပါးလေးပဲမို့ သယ်ယူရလွယ်ကူပါတယ်။\nမှတ်ချက်- Standကိုတပ်ဆင်သည့်အချိန်တွေ အသုံးပြုမည့် Laptop,Tabletတို့တွင် ဖုန်မရှိရန် သေချာသုတ်ပြီးမှ တပ်ဆင်ပါရန်။